4 Kali Bertanding, Altimet Ucap Selamat Tinggal Pada Pentas AJL

Masih teringat dengan persembahan Altimet dalam Anugerah Juara Lagu 32 (AJL32) semalam.

Lagu biasa, tetapi persembahannya luar biasa! Bayangkan bukan seorang mahupun dua tetapi hampir semua penonton di Stadium Axiata Bukit Jalil berdiri memberi penghormatan atas persembahannya yang cukup menghiburkan!

Terbaru, Altimet telah membuat keputusan untuk tidak lagi bertanding dalam pentas Anugerah Juara Lagu sekaligus menyaksikan AJL32 adalah kemunculannya yang terakhir bakal kita lihat.

AJL32 adalah penampilannya untuk kali keempat dan pengumuman itu dibuat bukanlah kerana beliau berputus asa mahupun sebaliknya mahu memberi peluang kepada rappers lain untuk turut bertanding dalam pentas berprestij itu.

Tambah Altimet, beliau turut mencabar rappers lain untuk pecah rekod beliau untuk pecahkan rekod beliau disamping mengucapkan terima kasih kepada peminat dan mereka yang banyak menyokongnya selama in.

Terdahulu, Altimet pernah menyatakan untuk turut berundur dari industri pada tahun ini dan bakal muncul dengan album terbaru bulan hadapan. Adakah itu bakal menjadi lagu terakhir beliau? Apapun tahniah buat Altimet!


[VIDEO] Meremang! Ernie Zakri ‘Pukul Habis’ Di Minit Terakhir

Setelah sekian lama bertarung bakat dalam dunia nyanyian, akhirnya bakat Ernie Zakri diletakkan di tempat yang betul. Maka malam tadi semuanya sudah kenal Ernie sebagai penyanyi yang luar biasa.

A post shared by norlaurent latif @ kak B💜 (@laurent_latif)

Kawalan and kematangan vokal yang sangat baik dalam lagu Aku Cinta duet bersama Syamel sememangnya memukau penonton yang mendengar. Keserasian  antara dua penyanyi ini antara sebab utama mengapa memang layak untuk menang vokal terbaik di Anugerah Juara Lagu ke-32.

Tidak keterlaluan jika murai.my boleh katakan Ernie mempunyai vokal berkelas dunia. Sememangnya sejak separuh akhir mereka layak, antaranya faktor Ernie yang sememangnya dia boleh pergi jauh. Ini antara vokal terbaik yang pertama untuk duet dan mungkin juga antara vokal terbaik sepanjang sejarah juara lagu.

Jika dilihat pada video ini, antara yang buatkan meremang bulu roma. Peminat seolah-olah tergamam dengan kemampuan vokalnya di saat-saat nada tinggi. Terbaik! tapi sayangnya lagu ini tidak menambat hati juri untuk diangkat sebagai Juara.

Antara reaksi penonton ketika menonton persembahan Ernie. Ada yang mengharapkan Ernie terus menghasilkan lagu duet bersama Syamel lagi pada masa akan datang.

Menurut Ernie, menjadi guru vokal bukan satu kelebihan buat penyanyi Ernie Zakri untuk memenangi vokal terbaik atau juara keseluruhan di Anugerah Juara Lagu 32.

“Kalau ada rezeki semestinya saya nak menang vokal terbaik. Cumanya saya tahu persaingan sangat hebat. Saya memang fokus pada vokal. Tapi juri menilai pada lagu, persembahan dan juga lirik”

Ernie rupa-rupanya berdarah seni. Selain bapanya, Zakri Ahmad, yang pernah menganggotai band Kilat, Tenaga Nasional Berhad (TNB), Klang, Selangor dengan bermain dram, dia juga mempunyai ikatan persaudaraan dengan penyanyi terkenal, Ziana dan Anuar Zain.

Ibu Ernie, Rafiaah Mohamed adalah sepupu kepada kedua-dua artis popular itu apabila Ernie memanggil Ziana, Mak Long, manakala Anuar dipanggil Pak Ngah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Oh No! Kereta Peter Davis Dipenuhi Lukisan Tapak Tangan

Melihatkan kapsyen yang ditulis oleh selebriti dan petinju kacak ini, Peter Hugh Davis di Instagram timbul pula rasa lucu dan kasihat membacanya.

Manakan tidak, kereta mewah jenis Audi miliknya dipenuhi dengan lukisan tapak tangan anak-anaknya! Kelihatan Peter menepuk dahi sambil bercekak pinggang yang mengundang pelbagai reaksi dan komen yang menghiburkan dari netizen.

“Saya hanya tinggalkan 10 minit! Inilah hasil seni anak-anak saya,”

A post shared by 🇲🇾 Pistol Pete 🇬🇧 (@peterhughdavis)

Untuk anda yang masih tidak mengenali siapakah Peter Davis, beliau adalah seorang selebritri yang cukup berbakat!

Bukan sahaja boleh berlakon dan mengacara, malah Peter turut mengharumkan negara dengan mewakili negara sebagai seorang petinju dan turut sertai pelbagai kejohanan termasuklah MMA Fighting Championship.


Rentetan 10 Tahun Sebelum Hael Husaini Bergelar Juara AJL32

JAMPI? Bila lagu ini pertama kali keluar di dalam dunia muzik sememangnya boleh jangka ia boleh pergi jauh. Susunan melodi lagu Jampi memang lebih jauh ke depan berbanding generic music dan lagu di Malaysia setakat ini manakan tidak, budak 5 tahun pun sekali dengar pun boleh layan.

A post shared by Murai MY (@muraimalaysia)

Sebelum ini, murai.my pernah mengeluarkan artikel mengenai ramalan siapa bakal Juara AJL32, dan ramalan kami tepat. Kuat betul jampian Hael Husaini untuk kami meramal.

Hael memang layak bergelar juara AJL pada tahu ini. Dia adalah bintang bakal bersinar & aset muzik industri kita. Karya beliau selain Jampi jua telah menjadi siulan anak muda seperti Pematah Hati (Nabila), Dia (Dayang), Nisa Cinta (Jac & Nana) cukup mengaggumkan dan menzahirkan identiti karya muzik Malay-pop masa kini.

Hael berjaya menjampi seluruh rakyat malaysia, namun perjalanan kariernya bukanlah mudah seperti yang disangka. Untuk memiliki apa yang dia kecapi pada hari ini, pelbagai halangan di harus tempuhi.

Nampaknya Hael telah memngikut jejak beberapa nama penyanyi terkenal seperti Aizat Amdan dan Yuna kerana kedua-dua mereka pernah gagal menjadi juara program realiti TV. Aizat pernah tersingkir dalam Akademi Fantasi ke-5 namun menjadi Juara AJL ke pada tahun 2009.

Manakala Yuna pula pernah gagal menyertai program realiti TV Malaysian Idol namun lagu ciptaanya sendiri Terukir di Bintang pernah menjuarai AJL pada tahun 2012.

Hael pernah kecundang dalam dua program realiti TV sebelum ini.

Hael merupakan bekas peserta program realiti Mentor musim ketiga dengan nama Sani.  Dia kemudiannya menggunakan nama penuhnya iaitu Hael Husaini sebagai salah satu langkah memperkenalkan kembali dirinya di persada muzik tempatan.

Pernah satu pentas dengan komposer terkenal Ajai menjadi mentor. Kini Hael menulis lagu untuk Jaclyn Victor dan sama-sama bersaing mempertaruhkan lagu sendiri dengan Ajai di AJL32 malam tadi.

Dalam Mentor, Hael berduet dengan Erul dengan nama kumpulan Evo. Ini percubaan pertama Hael menyertai pertandingan realiti TV dibimbing oleh Jaclyn Victor sebagai mentor.

Berduet dengan Mohd Azhar Osman dengan nama Azhael. Mereka bergelar Naib Juara Akademi Fantasia Musim 10 pada tahun 2013.

Lagu debut nyanyiannya berjudul “Hentian Terakhir” yang dicipta sepenuhnya oleh penyanyi dan komposer Damien VE berjaya melonjakkan nama beliau sebagai salah seorang penyanyi muda yang digemari ramai.

Hael telah mengundur diri dari kumpulan duo Azhael di laman instagram beliau pada 2 Februari 2017 untuk bergerak solo.

Ternyata ramai yang berpuas hati bila Jampi jadi juara berbanding juara lalu lagu Keliru (Ajai dan Nurul) dan Tolong Ingatkan (Ana Rafali) ramai yang pertikaikan kata berat sebelah dan artis veteren pun lebih memihak kepada lagu Jampi. Ini bemakna jampi menjadi pilihan hati orang ramai dan juri profesional.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Glamping Lost World Tambun Perkhemahan Yang Sangat Berbaloi!

Bercakap mengenai Lost World Of Tambun sudah pasti anda akan fikirkan mengenai taman tema air yang cukup menghiburkan! Namun disebalik kemeriahan tarikan tersebut, tahukah anda disini juga wujudnya Lost World Glamping, perkhemahan mewah yang bagi kami cukup berbaloi untuk dirasai.

Jika dahulu perkhemahan kita hanya sekadar menginap di dalam sebuah khemah , beralaskan lantai rumput, membuat unggun api dan menikmati makanan berasaskan panggang segera*. Di Lost World Glamping, anda masih boleh lakukan sedemikian dan ditambah kepada pengalaman yang lebih selesa dan bertaraf 5 bintang!

Mengapa kami berkata 5 bintang? Cuba anda bayangkan sebuah katil empuk pilihan saiz King mahupun single, mempunyai kipas mahupun pilihan berhawa dingin*, dilengkapi Wi-Fi serta kelengkapan sama seperti hotel turut dilengkapi di dalam khemah anda.

Ada yang sukakan Garfield? Alang-alang anda sudah berada di LOWT, apa kata luangkan masa sebentar, abadikan gambar kenangan bersama si comel Garfield. Ini kerana untuk masa terhad bermula dari 24 November hingga 1 Januari 2019 kelibat Garfield akan memeriahkan lagi LOWT bersempena dengan ulangtahun Garfield yang ke-40.

Apa yang menarik? Untuk mereka yang lahir pada Disember akan mendapat cupcake percuma, dapat bermain permainan Garfield, melihat persembahan mereka secara langsung dan banyak lagi!

Berbaloi untuk anda menginap disini! Ini kerana, dengan satu harga anda boleh terokai hampir 90% Lost World Of Tambun. Bermula serendah RM588 untuk dua orang, anda akan dapat

Datang bawa keluarga atau ingin tambah orang? Boleh! Di Glamping ini terdapat juga pakej untuk 2 dewasa dan 2 kanak – kanak yang berjumlah RM 788. Di dalam khemah terdapat sebuah katil king dan dua buah katil single.

Untuk tambahan orang pula, hanya RM 140 dikenakan untuk dewasa dan RM 110 untuk kanak-kanak. Jimat! Jadi jangan lepaskan peluang ini untuk merasai sendiri pengalaman perkhemahan terbaik di Glamping Lost World Tambun!

Untuk tempahan Glamping layari: lwhreservation@sunway.com.my


Nur Sajat Terharu Satu Stadium Bersorak Namanya

Bagaikan satu aura! Tatkala usahawan kosmetik Nur Sajat Kamaruzzaman atau lebih mesra disapa sebagai Sajat melintas masuk ke karpet merah AJL32 baru-baru ini.

Malah penampilannya pada malam itu cukup memukau pandangan hadirin yang hadir. Sajat kelihatan cukup cantik menggayakan busana dari Viva La Gia serta turut memakai aksesori barangan kemas milik syarikatnya sendiri, Nur Sajat Gold.

Tidak dinafikan beliau antara yang cukup menyerlah malam itu sesuai dengan tema AJL32, muzik dan fesyen.

A post shared by Murai MY (@muraimalaysia)

Ketika di dalam stadium pula, kami yang turut berada di dalam stadium berkesempatan melihat usahawan ini menerima sorakan gemuruh daripada penonton tatkala ‘spotlight’ difokuskan padanya seperti dalam video kami.

Menurut Sajat beliau cukup terharu menerima sorakan tersebut kerana beliau sendiri sudah lama tidak datang ke majlis seumpama itu.

“Sajat dah lama tak pergi event macam ini,walaupun di kecam hebat pelbagai kontervesi bulan lepas,tetapi malam tadi…sajat rasa macam tak percaya,satu dewan menjerit2 panggil name sajat… tq uols semua… sajat hargai anda semua.. haters dan fans sajat.. i love you.. muahhh..”

Dalam perkembangan lain, terdapat juga komen dari netizen yang mempertikaikan mengapa beliau dijemput serta menerima sorakan seperti itu.

Bagi kami, selagi belum ada pengesahan sah dari mana-mana pihak berkenaan isu sebelum ini, tidak bermakna Sajat tidak boleh ke acara seperti ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


11 Mac Majlis Resepsi Fattah Amin Dan Fazura Untuk Peminat

25 Februari ini lensa kamera dunia hiburan sekali lagi akan tertumpu pada pasangan romantis, Fattah Amin dan Fazura apabila tarikh itu bakal menjadi saksi Majlis Persandingan mereka seperti yang dikhabarkan sebelum ini.

Pada 25 Februari ini hanya media dan kenalan rapat kedua-dua belah keluarga sahaja yang akan dijemput dimana majlis akan diadakan secara tertutup di sebuah hotel terkemuka.

Namun untuk tidak menghampakan peminat, pasangan yang dikenali sebagai Fattzura ini akan tetap adakan majlis khas untuk peminat mereka.

BAgi menghargai sokongan peminat mereka yang tidak berbelah bagi pada 11 Mac ini, sebuah majlis resepsi khas untuk para peminat akan diadakan.

“Saya minta maaf, majlis resepsi yang bakal diadakan pada 25 Februari ini akan diadakan secara tertutup untuk kedua-dua belah pihak keluarga sahaja. Namun saya dan Fattah akan adakan sebuah lagi majlis resepsi khas buat peminat kami pada 11 Mac ini”


Siti Nurhaliza Komen Persembahan Syamel & Ernie Zakri di AJL32

Penyanyi Syamel Fodzly dan Ernie Zakri telah mencuri perhatian orang ramai kerana paduan suara mereka.

Pemenang Duo Star ini telah mendapat tepukan gemuruh (emoji) dari penyanyi nombor satu Malaysia Datuk Siti Nurhaliza Tarudin selepas mereka menunjukkan persembahan vokal terbaik di Anugerah Juara Lagu 32 (AJL32) semalam.

Siti, yang melihat persembahan mereka di TV3 dan dalam akaun Twitternya,Siti memuji Ernie dan Syamel sememangnya “hebat giler”, dan peminat bersetuju dengan apa yang dinyatakan.

Bukan kali pertama Syamel mendapat pujian dan penghargaan dari Siti. Di AF Megastar tahun lepas, Siti memuji Syamel kerana berjaya membawa lagu Siti berjudul Diari Hatimu dengan baik sekali.

Aku Cinta meraih anugerah vokal terbaik yang membawa hadiah wang tunai RM12,000 dan baucar CJ Wow Shop bernilai RM2,000.

AJL32, yang diadakan di Axiata Arena di Bukit Jalil, disiarkan secara langsung di TV3 pada pukul 9 malam.


Cabut Lari! Kru Filem Bidong The Boat Diganggu Makhluk Halus

Belum pun selesai menjalani penggambaran sepenuhnya ketika itu, kru filem Bidong The Boat terpaksa ditangguhkan sementara gara-gara terdapat kru mereka yang meninggalkan set itu.

Menurut pengarah filem itu, Yusuf Kelana akui berdepan cabaran menyiapkan filem itu kerana beberapa kru lari meninggalkan set penggambaran kerana terlalu tertekan dengan gangguan mistik.

Menyeramkan! Tambahnya terdapat beberapa lokasi penggambaran yang dipercayai ‘keras’ sepeti di jeti pelabuhan lama terletak di Kijal dan juga di Pulau Bidong Terengganu sehingga kru kerap mengalami gangguan mistik sehingga terpaksa mendapatkan khidmat seorang ustaz.

“Empat kru melarikan diri membawa bersama peralatan dan van penggambaran sehingga saya terpaksa membuat laporan polis. Selepas dipujuk, hanya dua kembali bekerja manakala dua lagi terpaksa diganti dengan kru baru,”

Untuk anda yang tertanya, filem Bidong The Boat mengangkat kisah sejarah berkaitan pendatang dari Vietnam yang melarikan diri ke Pulau Bidong, Terengganu di awal era 70-an.

Dalam filem ini fokus utamanya adalah mengenai seorang bekas pelarian Perang Vietnam 1978 yang pernah ditempatkan di Pulau Bidong selama tiga tahun sebelum kembali semula ke pulau itu selepas tiga puluh tahun untuk melawat kubur suaminya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Persembahan Khai Bahar Penuh Unsur Illuminati?

Masih lagi hangat memperkatakan mengenai AJL32 yang dinobatkan sebagai antara yang terbaik sepanjang kemunculannya selama ini.

Baik dari segi penyertaan penyanyi-penyanyi yang hebat serta gandingan pengacara yang tidak bosan, menjadikan AJL kali ini cukup berprestij!

Namun begitu, disebalik anugerah itu terdapat pula beberapa komen dan pandangan dari netizen yang memperkatakan mengenai persembahan artis dan set pentas yang kononnya mempunyai unsur illuminati.

Illuminati merujuk kepada organisasi rahsia barat yang sehingga hari ini masih rumit untuk diperjelaskan.

Antaranya adalah persembahan Khai Bahar yang dianggap menyentuh sensitiviti masyarakat terutamanya yang beragama Islam.

Menurut beberapa komen dari netizen, mereka mendakwa set pentas yang dibawakan oleh Khai seperti sedikit ‘terpesong’ kerana menampakkan beberapa simbol.

Antaranya sepeti piramid tiga segi, unsur bunyi loceng seperti di gereja dan turut kelihatan seperti salib yang diterbalikkan di mana semua simbol ini dikatakan menyerupai gerakan itu.

Namun begitu, kami percaya ianya hanyalah satu kebetulan dan mungkin Khai dan pihak pengurusannya dapat memandang dengan lebih mendalam mengenai unsur persembahan kelak. takut kontroversi yang sama berulang kembali.


“Semoga Kau Tak Dirogol”- Nasihat Aliff Satar Buat Pesalah

Ibubapa mana yang tak bengang bila dengar kes dera anak kejam sebegini.

Kenapalah masih ada segelinitr manusia mudah hilang sifat perikemanusiaan mereka sehingga sanggup mendera kanak-kanak yang masih belum mengerti apa-apa tanpa rasa bersalah walau sedetik pun.

Lihatlah apa yang dipapar akhbar sebelum ini mengenai manusia kejam dan zalim ini.

Hari ini tertuduh bapa Aina, Mohammad Abdullah Mohamed, 35, didakwa mengikut Seksyen 302 Kanun Keseksaan yang memperuntukkan hukuman gantung sampai mati jika disabitkan kesalahan.

Menerusi kenyataan Aliff Satar di Instagramnya, dia akhirnya dapat melihat wajah pembunuh kanak-kanak kejam ini di akhbar hari ini.

Aliff juga memberi amaran kepada pesalah supaya berhati-hati di dalam penjara takut-takut akan diliwat oleh banduan lain.

Ini ada satu perumpamaan dalam Bahasa Inggeris ditujukan kepada pesalah bermaksud satu amaran kepadanya untuk berhati-hati.

Aliff juga meletakkan tanda pagar ‘Hentikan Perogol Dalam Rumah’ kepada pengikutnya dan dia berharap kes penderaan kanak-kanak tidak berlaku lagi pada masa depan.

Harian Metro sebelum ini melaporkan, buah pinggang rosak, usus terkoyak dan patah tulang rusuk antara punca kematian kanak-kanak perempuan itu yang dipercayai akibat didera bapa kandung dan ibu tirinya sebelum polis menahan kedua-duanya pada 1 Februari lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berbulan Madu? 7 Gambar Romantis Aishah & Suami Baru Di Eropah

Seperti sedang berbulan madu tatkala melihat gambar-gambar pasangan ini yang dikongsikan di laman Instagram.

Juara Gegar Vaganza musim ke-4 Wan Aishah binti Wan Ariffin atau lebih dikenali sebagai Aishah kini sedang menikmati bulan madu mereka ke Eropah Timur bersama penaja Selamatbercuti.com dengan menggunakan penerbangan Turkish Airlines.

Ketika artikel ini ditulis, Aishah dan suami sedang menikmati percutian mereka ke kota-kota percutian popular Eropah seperti Prague, Munich dan Vienna.

A post shared by Wan Aishah Wan Ariffin (@aishahjmm)

Sejak beberapa hari lalu, pasangan ini berkongsi gambar mereka di sana untuk tatapan peminat. Jom lihat foto-foto bahagia mereka.

Aishah kembali berumah tangga selepas enam tahun bercerai dengan suami ketiganya iaitu pada 2011.

Aishah melangsungkan perkahwinan tersebut pada tahun 2017 namun enggan mendedahkan butiran lanjut mengenainya.

Suaminya itu banyak memberikan sokongan dan galakan dia menyertai program Gegar Vaganza musim ke-4.

Menurut laporan dari Mstar, Aishah dikurniakan dua orang cahaya mata, Azhad Ahlami, 19, menerusi perkahwinan kedua dengan Muhammad Abdullah pada 1997 sebelum sah bercerai pada 2005.

Selepas menjuarai Gegar Vaganza musim ke-4, Aishah memenangi percutian ke Eropah ditaja oleh Selamatbercuti.com. murai.my lihat mereka seronok betul menerasi pengalaman bercuti musim sejuk di sana.


[VIDEO] Cinta Palsu Mazuin Hamzah Ubati Kerinduan Datuk Seri Vida

Video yang disiarkan oleh jutawan kosmetik, Datuk Seri Vida di Instagram beliau mengenai pertemuannya dengan bintang terkenal pada 1980-an, Mazuin Hamzah telah mendapat lebih daripada 90,000 tontonan.

“Saper rindu Pengiran Bini Mazuin? Ingat tak lagi..Lagu ni? “

Setelah bertemu dengan penyanyi berusia 53 tahun itu di sebuah acara persahabatan di sini, Vida telah mengabadikan video mereka bersama di Instagram.

A post shared by Dato' Seri Dr. Hajah Vida (@datoserivida)

Mazuin begitu terkenal dalam dunia hiburan pada tahun 1987 kemudian dia berkahwin Pengiran Muda Sufri Bolkiah. Beliau mempunyai hubungan kekeluargaan bersama Amy Mastura sebagai sepupu.

Mazuin gembira apabila Vida mengaku sebagai peminatnya dan meminta agar dia menyanyikan lagu popular Quinary M, Cinta Palsu.

Rata-rata netizen bersetuju bahawa vokal Mazuin tidak berubah sama sekali, walaupun kini sudah berusia.

Netizens juga mengatakan bahawa bekas penyanyi itu tidak kelihatan seperti usianya sebenar.

Mazuin menjadi artis wanita pertama yang diangkat kedudukannya sebagai permaisuri kepada kerabat diraja bagi antara negara paling kaya di dunia.

Majlis perkahwinan mereka juga dikatakan kekal sebagai perkahwinan paling gemilang dalam kalangan artis tempatan sehingga ke hari ini.

Namun, tiada siapa yang pernah menyangka perkahwinan itu berakhir dengan noktah yang cukup pilu. Sehingga kini, Mazuin sukar untuk dijejaki oleh para wartawan bagi mendapatkan reaksinya.

Jurucakap bagi Suruhanjaya Tinggi Brunei Darussalam juga tidak mahu mengumumkan perkara mengenai perceraian mereka kepada peminat atau wartawan kerana bersifat peribadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muka Tak Sama! ‘Screenshot’ Ini Bukti Lee Chong Wei Bukan Di Ranjang

Itu Bukan Saya!. Ini adalah tindak balas singkat Datuk Lee Chong Wei terhadap tanggapan kononnya dia terlibat dalam video seks dengan wanita yang tidak dikenali.

“Ini tidak masuk akal, lihatlah video dan anda tahu dia bukan saya,” kata Lee, yang menonton video itu pada hari Isnin lalu.

Chong Wei, 35 tahun mendakwa telah menerima klip video berkenaan dari pelbagai pihak selepas video itu tular di media sosial. Berikut antara screenshot daripada video yang membuktikan lelaki itu bukanlah Lee Chong Wei.

Atlet itu menambah yang dia akan meminta bantuan polis untuk mengenal pasti dalang kejadian itu.

“Ramai orang telah memanggil untuk mengesahkan sama ada saya, dan saya ketawa menontonnya. Bagaimanapun, ia tidak dapat diselesaikan, dan saya akan membuat laporan polis di ibu pejabat polis di Bukit Aman hari ini.”

Lee menambah bahawa dia dah biasa dengan segalah tuduhan palsu

“Biasanya memang ramai yang tidak berpuas hati dengan kejayaan anda, dan inilah cara mereka cuba menjatuhkan anda “

Menurut laporan dari Malaysia Insight, Lee juga tidak menolak kemungkinan sabotaj, mengatakan pihak tertentu mungkin cemburu dengan kejayaannya dan cuba melibatkan dia dalam skandal seks memandangkan filem autobiografinya akan dikeluarkan tidak lama lagi.


Keputusan Sahkan Jantina Dihalang Pihak Nur Sajat?

Setelah hampir sebulan berlalu, persoalan mengenai jantina usahawan kosmetik, Nur Sajat semakin ditunggu-tunggu netizen.

JAKIM sebelum ini telah memberi kenyataan bahawa keputusan untuk sahkan jantina usahawan itu sekurang-kurangnya mengambil masa hampir sebulan.

Terdahulu, JAKIM telah mengadakan pertemuan dengan Nur Sajat dan ibu bapanya, dan telah diterima baik dimana Sajat telah mempersetujui untuk menjalankan ujian pengesahan jantina.

Namun begitu, menurut laporan terkini JAKIM dikatakan terpaksa mengambil masa lebih lama apabila mendakwa telah dihalang oleh ‘orang ketiga’ di pihak Sajat untuk meneruskan prosedur itiu

“Ada gangguan daripada pihak ketiga buat masa sekarang ini. Apa-apa kami akan maklumkan kemudian, tapi pada masa ini ada terhalang.Kita akan cuba selagi upaya untuk memujuk Sajat meneruskan proses-proses itu. Kita berharap agar dapat diteruskan apa yang telah dipersetujui dalam pertemuan dulu”

Dalam perkembangan lain, pihak JAKIM turut menafikan seorang pegawai wanita dari Jakim telah mengesahkan jantina sebenar Sajat, sebagaimana yang didakwa oleh netizen baru-baru ini. Tambahnya, pengesahan itu hanya boleh dibuat oleh doktor pakar sahaja.

“Ia hanya sebahagian perbualan daripada pegawai wanita di Jakim. Tentang pengesahan jantina hanya boleh dibuat oleh doktor pakar yang bertauliah sahaja,”

Siapakah pihak ketiga berkenaan? Kami sendiri tidak sabar untuk tahu keputusan sebenar jantina usahawan itu setelah pelbagai spekulasi dan kontroversi terus dihangatkan oleh netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[7 GAMBAR] Adam Shahz Tunjuk Bukti Isteri Curang, Main Sihir

Setelah pelbagai kesalahan dan fitnah terus dilemparkan pada dirinya, sejak beberapa hari yang lalu pelakon, Adam Shahz telah mendedahkan sikap bekas isterinya yang juga pelakon, Fatin Afeefa.

Tahun lepas, pasangan ini telah disahkan bercerai dengan talak satu dan Fatin sebelum ini turut tidak menolah antara punca mereka bercerai adalah kerana terdapat gangguan sihir yang telah dihantar kepadanya.

Namun begitu, Adam menerusi laman Twitter nya telah mendakwa dirinya telah disihir oleh bekas isterinya yang dipercayai merujuk kepada Fatin.

Tambah Adam, beliau turut meminta Fatin untuk berhenti berlakon kononnya menjadi mangsa keadaan dan Adam turut memberitahu bekas isterinya itu telah membuat laporan polis kerana mendakwa Adam seperti menganggu hidupnya.

Dalam perkembangan lain, kenyataan yang dikeluarkan oleh Adam turut mengejutkan netizen kerana pelakon Juvana itu telah mendedahkan anak sulung mereka, Adam Aisy Arrian adalah anak angkatnya.

Malah terdapat komen dari pengikut Adam di Twitter yang mendakwa Adam Aisy Arrian sebenarnya adalah adik kepada Fatin.

Adam dan Fatin mendirikan rumah tangga pada 21 Disember 2013 dan bercerai padea 30 Mei 2017.

Hasil perkahwinan mereka dikurniakan dua orang cahaya mata Adam Aisy Arrian (sebelum didedahkan) dan Ivy Herra Sophia.


‘Pontianak Itu Tenung Saya’ – Fazura Kongsi Kisah Seram Di Set

Selepas pelakon Remy Ishak menceritakan pengalamannya pada peminat tentang dakwaan bahawa dia dihantui oleh seorang “pontianak” ketika memegang peranannya dalam filem “The Legend Of Pontianak” yang akan datang, pelakon, Nur Fazura Sharifuddin baru-baru ini mendedahkan bahawa dia juga pernah melihat seorang wanita menyerupai pontianak di set penggambaran di Hulu Langat.

“Hari sudah malam dan saya tengah makan dengan kru ketika sesi berehat. Saya bergurau dengan cerita ‘pontianak’ akan ‘melawat’ set itu Dan tiba-tiba seseorang berkata ‘lihat di sana, berhampiran’ pondok rumah ‘. “

“Saya berpaling untuk melihat dan saya lihat ada kelibat menyerupai hantu seperti seorang wanita dengan rambut yang sangat panjang. Ini adalah kali pertama saya melihat hantu”

“Dia menatap mata saya dari jauh, dan buatkan saya rasa tak tenang. Saya cuba untuk tidak berfikir tentang perkara itu,” kata Fazura

Fazura, ketika ditemui pada sidang akhbar “Janji Zehan” di GSC The Gardens, di sini semalam, berkata dalam “The Legend Of Pontianak”, dia memainkan watak wanita vampire.

Selain Remy Ishak, filem ini turut dibintangi plakon hebat seperti Hisyam Hamid, Nadia Aqilah, dan Tony Eusoff.


Iqram Dinzly Nyaris Kena Penampar Dari Altimet?

Ramai yang terkejut dengan penampilan Iqram Dinzly di atas pentas AJL 32 sewaktu Hael Husaini diumumkan sebagai pemenang dan menyanyikan semula lagu Jampi di penutup acara itu.

Melihatkan kelibatnya serta menari di atas pentas itu, ramai yang menganggap Iqram seperti kurang siuman dan seolah-olah mencemarkan majlis berkenaan. Bukan itu sahaja, Iqram turut dikatakan ingin menari ketika Altimet sedang membuat persembahan.

“Nak pergi tadi tapi dia tak bagi masa ‘amboi-amboi’ Kalau tak I nak amboi amboi amboi je..” – Iqram

Menerusi akaun Twitter, Altimet yang turut mengetahui mengenai keinginan pelakon itu turut meluahkan sesuatu serti memerli Iqram. Menurut Altimet jika kejadian itu berlaku ketika persembahannya, sudah pasti sesuatu yang lebih keruh akan terjadi.

Dan kenyataan itu turut dibalas Iqram yang memerli Altimet seolah-olah mencabar kewibawaan penyanyi lagu Amboi itu.

Bagi kami, Iqram tidak seharusnya bertindak sedemikian kerana beliau bukanlah pelawak yang boleh menceriakan suasana pentas malah umum sendiri mengetahui AJL adalah acara yang berprestij dan antara tarikan utama industri hiburan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Bawa Anak Angkat Ke London, Shahida Jawab Tuduhan Pilih Kasih

Baru-baru ini Datuk Seri Aliff Syukri sekeluarga telah ke United Kingdom untuk bercuti. Namun begitu, timbul pula persoalan dari netizen yang tertanya dimanakah dua anak angkat beliau sehingga timbulnya tuduhan pilih kasih.

Menjawab persoalan itu, isteri kepada Aliff Syukri, Datin Seri Shahida menolak dakwaan tersebut dan turut berasa penat menjelaskan perkara yang sama pada netizen.

Menurut Shahida, beliau dan suami bukanlah sengaja tinggalkan dua anak angkatnya, Qayyum dan Ameena.

Sebaliknya mereka tidak dibenarkan membawa dua anak mereka itu kerana masih terikat dengan peraturan yang ditetapkan Jabatan Kebajikan Masyarakat (JKM) selama dua tahun.

Tambahnya lagi, selepas dua tahun barulah mereka dibenarkan luar negara dan namun begitu Ameena hanya dibenarkan apabila dia mencecah usia 18 tahun memandangkan anak angkatnya itu bukanlah warganegara Malaysia.

“Penat dah saya terangkan, Qayyum dan Ameena tidak boleh dibawa ke luar negara selama dua tahun kerana masih di bawah jagaan JKM, selepas tempoh tersebut barulah boleh buat pasport. Memandangkan Ameena bukan warganegara Malaysia, dia mungkin dibenarkan membuat pasport setelah berusia 18 tahun. Buat masa ini kita ikut sahaja syarat yang telah ditetapkan”

Dalam masa yang sama, Shahida turut berharap agar netizen faham dengan situasi mereka sekeluarga dan berhenti melemparkan tuduhan yang tidak berasas.

“Jangan buat andaian mengatakan kami tak bawa sekali sebab mereka anak angkat. Kalau boleh kami nak bawa semua ke sini.Kadang-kadang pelik juga, ada haters yang tak suka kami tapi masih nak tahu perkembangan. Kita hidup ini kena gembira saja. Semua manusia tak sempurna, ada kebaikan dan keburukan. Kalau kita tak suka seseorang, jangan kutuk-kutuk”

Bersabarlah Datin, mungkin netizen diluar sana terlalu ‘prihatin’ sehingga segala aspek mahu dipersoalkan.


[VIDEO] Ais 20Kg Jatuh di London Mirip Filem ‘The Day After Tomorrow’

Hati-hati buat mereka yang bercadang untuk melancong ke Kota London. Musibah tidak dapat diramal bila datangnya. Seperti seorang pekerja kebersihan yang hampir ditimpa batu misteri yang jatuh dari langit.

Diambil dari Mirror.co.uk, seorang pekerja kebersihan bernama Serhiy Myeshkov, yang masih bernyawa, kerana hampir saja ditimpa seketul ais batu yang kira-kira beratnya 20 kg.

Myeshkov sangat terkejut, lantaran bongkah ais itu terjatuh tak jauh dari tempatnya berdiri, di jalanan Kew, London Barat.

Nasib baik, kejadian itu tak menyebabkan orang yang di sekitarnya cedera, seperti yang terlihat dirakaman CCTV. Jika bongkah ais batu itu tepat menimpa seseorang, boleh mati terus di tempat kejadian.

Amir Khan, lelaki berusia 39 tahun yang bekerja di sebuah syarikat teksi terdekat, mengatakan kepada wartawan bahwa kejadian yang dia lihat seperti adegan pada filem.

“Rasanya seperti dalam filem bencana The Day After Tomorrow. Peristiwa itu menimbulkan bunyi keras seperti meteor runtuh. Pekerja pembersih jalanan begitu bingung dan takut. Semua orang berlari keluar untuk melihat langit. Gila,” ujar Amir.

Ada yang menyebut bongkahan ais batu raksasa itu jatuh dari pesawat di udara. Sebab, lokasi peristiwa tersebut merupakan laluan menuju Lapangan Terbang Heathrow yang berpunca dari kebocoran pesawat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berhenti Dunia Hollywood, Angelina Jolie Ada Impian Baru

Semangat baru untuk bekas isteri Brad Pitt ini. Angelina Jolie dilaporkan mengambil keputusan untuk berhenti dari dunia Hollywood yang telah membesarkan namanya. Dia dikhabarkan memiliki impian baru untuk bergelar ahli politik.

Dipetik melalui GosipCop, Selasa (13/2/2018), berita ini melaporkan bahawa Angelina Jolie sudah bosan dengan dunia Hollywood. Dia sangat bersemangat untuk membela hak rakyat, perang dan keadilan, serta mengharapkan akan membawa banyak perubahan jika berada di dunia politik.

Gantikan Donald Trump? Tak mustahil kan? Angelina Jolie juga dikhabarkan menanam cita-cita untuk mendapat tempat sebagai Presiden Amerika Syarikat suatu hari nanti. Angelina Jolie juga berharap menjadi wanita pertama di Rumah Putih.

Hingga kini, khabar tersebut masih menjadi kabur. Belum ada pengesahan dari Angelina Jolie.

Khabar Angelina Jolie ingin terjun ke dunia politik telah lama beredar, tahun 2009 dan 2014. Ternyata Angelina Jolie masih wujud di industri Hollywood.

Tak hanya sebagai artis, Angelina Jolie juga sibuk sebagai pengarah. Saat ini, Angelina Jolie juga sibuk dalam bidang kemanusiaan, menyokong beberapa acara amal untuk anak-anak.


Sah! Sari Yanti Dan Jep Sepahtu Bakal Timang Cahaya Mata Sulung

Selepas desas-desus perkhabaran pelakon Sari Yanti kini sedang hamil, akhirnya Jep Sepahtu yang juga suami kepada Sari mengesahkan khabar gembira berkenaan

A post shared by Fasha Sandha (@fashasandha)

Segalanya mula ‘dihidu’ peminat apabila Fasha Sandha telah memuat naik gambar mereka bersama dengan kapsyen yang menyatakan Sari kini sedang mengandung.

Menurut Jep, dia menghargai ucapan dan doa buat isterinya serta turut mengharapkan segala urusan bakal dipermudahkan

“Benar, isteri saya sedang hamil. Doakan yang baik-baik ya, semoga urusan kami dipermudahkan. Kepada yang mendoakan, terima kasih banyak-banyak…Hanya Allah S.W.T yang membalasnya,”

Berita itu bukan sahaja disambut baik peminat, malah rakan-rakan artis turut tumpang gembira. Antaranya adalah Linda Onn dan Ozlynn Wati.

Malah mereka juga khabarnya secara tidak sengaja telah berjumpa di hospital yang sama mereka jalani pemeriksaan. Wah nampaknya tahun ini ramai betul artis yang bakal menyambut kelahiran cahaya mata. Hampir setiap bulan!


5 Fakta Mengenai Penyanyi Hindustan Lata Mangeshkar

Jika disebut namanya, mungkin ramai yang tidak mengenali beliau apatah lagi generasi kini. Tetapi jika disebut lagu-lagu seperti Dil To Pagal Hai dan Humko Humise (Mohabattein), pasti akan tahu. Beliau adalah penyanyi asal kepada lagu-lagu popular. Menyingkap kembali pencapaiannya, ini adalah 5 fakta berkaitan dengan Lata Mangeshkar!

Saat mendengar nama tanpa melihat wajahnya pasti ramai yang menyangka, gerangannya adalah seorang penyanyi wanita muda. Namun tahukah anda Lata kini sudah berusia 89 tahun!

Masih lagi bernyanyi! Lata yang mula menceburkan diri dalam bidang nyanyian kini dianggarkan mempunyai lebih dari 25,000 buah lagu yangg diciptanya. Ini termasuklah lagu bagi filem Kabhi Kushi Kabhi Gham, One 2 Ka 4 dan banyak lagi!

Percaya atau tidak, di India Lata telah di sembah dan dipuja kerana dianggap sebagai jelmaan Tuhan kerana mempunyai suara yang lunak dan masih mampu bertahan sehingga ke hari ini.

Di sebalik kejayaannya, terdapat pula mereka yang iri hati. Suatu ketika dahulu, Lata pernah diracun oleh seseorang yang menyebabkannya terlantar hampir 3 bulan. Kasihan!

Wow! Lata bukan sahaja terkenal dengan menyanyikan lagu-lagu hindustan, malah beliau sudah menyanyikan lebih dari 14 bahasa termasuk lagu Sekuntum Mawar Merah dan Di Tepi Pantai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rumah Nora Danish Dimasuki Makhluk Tak Diundang

Dikhabarkan pelakon Nora Danish kini sedang membuat persiapan menyambut kelahiran cahaya mata keduanya yang dijangka bersalin pada 9 Mac nanti.

Jika dilihat dalam Instagram Stories akaun miliknya, Nora dan suaminya Nedim tak sabar menanti kelahiran ini.

A post shared by naOradaishi (@noradanish)

Namun disebalik saat-saat menunggu waktu bersalin, siapa sangka kediaman Nora dimasuki tetamu yang tidak di undang. Saat dia tengah sarat mengandung ini, Nora dikejutkan dengan seekor biawak memasuki kolam renang di kediamanya. Petanda apakah ini?

Biawak berwarna hitam gelap itu kelihatan berenang-renang di dasar kolam renang. Menakutkan! Kemunculan reptilia berukuran dua setengah meter panjang itu berjaya dikeluarkan dengan bantuan rakan Nora di rumah.

Jika diamati secara dekat haiwan reptilia ini dipanggil biawak air.  Biawak air adalah haiwan yang takut dengan manusia tapi mampu menjadi garang apabila habitatnya diganggu. Dalam video itu, Nora berkata dia tidak mahu masuk ke kolam renang itu selagi airnya ditukar sepenuhnya.

Jadi kepada sesiapa yang yang bercadang mahukan kolam renang di rumah, anda akan berdepan dengan risiko sebegini. Nasib baik biawak, kalau haiwan lain yang lebih berbisa, macam mana?


Fatin Afeefa Nafi Bomohkan Bekas Suami Sendiri, Adam Shahz

Lanjutan kontroversi melibatkan bekas suami isteri ini, Adam Shahz dan Fatin Afeefa baru-baru ini dimana Adam mendakwa bekas isterinya itu telah membomohkan beliau dan turut menunjukkan bukti itu di Twitter nya.

Menyedari akan kontroversi itu hangat diperkatakan, Fatin tampil memberi kenyataan bahawa beliau sama sekali tidak akan melakukan perkara yang sedemikian dan sibuk dengan kerjayanya.

“Bomoh tu apa? Saya tinggal di Subang, tidak kenal bomoh-bomoh ni. Lagi pula saya sibuk dengan kerja sekarang. Saya tidak pasti siapa yang dia tujukan dan mungkin anda kena tanya dia dulu..”

Mengulas lebih lanjut mengenai perkara tersebut, Adam berkata beliau tidak gentar dengan Fatin sekiranya pelakon itu ingin mengambil tindakan kerana beliau mempunyai pelbagai bukti kukuh atas perbuatan pelakon itu.

“Saya tidak takut kalau dia ambil tindakan kerana saya ada semua bahan bukti apa yang dilakukan selama ini. Salah satunya dalam gambar yang saya muat naik itu adalah bahan sihir yang saya jumpa dalam kereta”

Adam berkahwin dengan Fatin Afeefa pada 21 Disember 2013 dan mempunyai dua cahaya mata termasuk seorang anak angkat selepas didedahkan Adam sendiri. Pasangan ini kemudiannya bercerai dengan talak satu pada 30 Mei 2017 di Mahkamah Rendah Syariah Daerah Petaling.


Sufian Suhaimi Putus Tunang Dengan Elfira Loy?

Sejak kebelakangan ini, spekulasi hubungan Sufian Suhaimi dan Elfira Loy semakin hangat diperkatakan.

Pasangan yang bertunang pada tahun leoas ini kononnya dikatakan mengalami dugaan dalam perhubungan mereka sehingga terdapat pelbagai andaian yang mengatakan mereka bakal berpisah.

Terbaru, status di Instagram Stories Sufian menimbulkan pelbagai persoalan dan kecurigaan. Pada siapakah luahan hati tersebut ditujukan yang menceritakan betapa sedih dan susah untuk sesorang itu melepaskan mereka yang tersayang.

Terdahulu Sufian pernah membuat kenyataan bahawa hubungan mereka baik-baik sahaja namun agak ‘complicated’ dan turut akui menerima pelbagai ujian sebagai pasangan yang bertunang.

Bagi mendapat berita lanjut, hasil carian murai.my menerusi sebuah laman sembang terdapat dakwaan kononnya pasangan ini sudah berpisah dan mencari tarikh yang sesuai untuk mengumumkan berita tersebut.

Sejauh mana berita ini, kami tidak pasti kerana ianya hanyalah spekulasi dari netizen. Apaupun kami begitu berharap hubungan mereka akan terus kekal sehingga ke jinjang pelamin seperti yang dirancang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penerbit AJL Ambil Langkah Berjaga-jaga Terhadap Iqram Dinzly

Jika anda masih ingat pada penutup AJL32 baru-baru ini, pelakon Iqram Dinzly telah dilihat meluru naik ke atas pentas itu dan kemudiannya menari di samping Juara Lagu AJL32, Hael Husaini.

Ramai yang menyangka bahawa itu sebenarnya gimik bagi menaikkan rating rancangan tersebut. Jika anda turut berfikir sedemikian, bermakna anda salah kerana menurut penerbit AJL32 mereka turut terkejut dengan kemunculan Iqram di atas pentas itu.

Mujurlah saat kemunculannya itu segalanya sudah selesai dan tidak menganggu konsentrasi Hael membuat persembahan

Tambah penerbit AJL itu, pengurus pentas sudah dalam keadaan berjaga-jaga untuk memastikan Iqram tidak menganggu persembahan penyanyi termasuklah Altimet namun begitu Iqram berjaya meloloskan diri di saat akhir penutup AJL32.

“Kehadiran Iqram bukan dalam perancangan kami atau sengaja kami buat gimik. Saya sendiri terkejut selepas diberitahu oleh pihak pengurus pentas bahawa dia cuba naik ketika persembahan Altimet tapi berjaya dihalang kerana perkara itu dikhuatiri menjejaskan pertandingan. Satu kerja pula dia (pengurus pentas) kena jaga Iqram sepanjang persembahan Altimet itu untuk memastikan hasratnya naik pentas dapat dielakkan.”

Mungkin selepas ini pihak AJL mahupun TV3 sendiri dapat mengambil pengajaran selepas insiden ini. Kerana dengan tindakan Iqram yang sedemikian, kita tidak boleh menolak mungkin akan berlaku lagi pada masa hadapan.


[VIDEO] Papagomo Yakin Sajat Bayar Pihak Produksi TV3

Kehangatan AJL32 masih lagi dirasai! Manakan tidak, disebalik kemeriahannya terjelas beberapa kontroversi yang timbul. Selain Iqram Dinzly, usahawan kosmetik, Nur Sajat Kamaruzzaman juga turut terkena tempiasnya.

Terbaru, pengamal blog yang lebih dikenali sebagai Sir Azri ataupun Papagomo telah mendakwa Sajat datang ke AJL bukanlah kerana dijemput khas sebaliknya membayar pihak produksi untuk menjemputnya. Bukan itu sahaja, dalam video berdurasi 4 minit itu turut menghentam usahawan berkenaan berkaitan kehadirannya di acara itu.

A post shared by Murai MY (@muraimalaysia)

Terdahulu, murai.my menyiarkan artikel dimana Sajat terharu dengan sorakan yang diterima sehingga tular di media sosial.

Sementara itu dalam perkembangan lain, murai.my cuba mendapatkan penjelasan lanjut dari pihak yang terlibat secara langsung dengan AJL32. Menurutnya, pihak nafi dibayar oleh Sajat memandangkan untuk hadir ke acara itu adalah secara percuma. Baik artis mahupun tetamu, masuk adalah percuma.

Jadi tiada timbul isu dibayar ataupun tidak. Mungkin Papagomo boleh dapatkan maklumat yang lebih telus sebelum mengeluarkan sebarang kenyataan kerana sebelum ini ramai yang sedia maklum bahawa Papagomo sememangnya cuba memberi provokasi kepada kepada Sajat. Bertabahlah!


Banglo Sharifah Aini Bernilai RM8 Juta Untuk Dijual

Benar! Rumah biduanita negara, Allahyarham Datuk Sharifah Aini yang terletak di Petaling Jaya kini untuk dijual. Sebelum ini di laman sosial Facebook tertera banglo milik seorang penyanyi popular yang ingin dijual.

Banglo besar berkenaan dipercayai berharga hampir RM 8 Juta dan seorang individu yang tidak mahu dikenali mengesahkan kediaman itu adalah milik Allahyarham Datuk Sharifah Aini.

“Ya… betul. Ini rumah Allahyarham Datuk Sharifah Aini dan memang hendak dijual. Tiada sebab lain melainkan ia terlalu besar untuk dihuni, dan ia sudah diserahkan kepada ejen rumah (hartanah) untuk menjualnya,”

Dalam perkembangan lain, anak biduanita itu, Aliff enggan memberi sebarang komen lanjut dan hanya akan memberi kerjasama kepada mereka yang ingin berurusan mengenai rumah berkenaan.

“Maaf ya, kalau ditanya soal lain rasanya tuan rumah tidak berminat, tetapi untuk membeli rumah ini mungkin dia boleh memberi kerjasama,”

Terbaru rumah yang berharga RM8 Juta itu diletakkan dalam pertimbangan dimana untuk mereka yang benar – benar inginkan rumah berkenaan dengan harga menarik, pihak mereka boleh pertimbangkannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan Sebab Netizen Mira Filzah Berhenti Dari Media Sosial

Pelakon dan pelakon TV Mira Filzah yang aktif di media sosial baru-baru ini mengumumkan hasratnya untuk melepaskan diri dari media sosial.

I think, i’m going to take a break from the social media for awhile.

— MIRA FILZAH (@MFMiraFilzah) February 15, 2018

Pelakon dan hos berusia 24 tahun itu telah mengeluarkan satu tweet mengenainya untuk memaklumkan peminat dan pengikutnya.

“Saya hanya ingin memberitahu anda bahawa saya mengambil rehat dari media sosial, jadi tidak hairan jika mengapa tidak ada sebarang kemas kini daripada saya. Itu sahaja.

A post shared by MIRA FILZAH (@mfmirafilzah)

Peminat dengan cepat bertindak balas dan mempersoalkan keputusannya, kerana Mira diketahui aktif di laman Instagram dan Twitter.

Tak ada kena mengena dgn mana mana netizens, negative comments or fake accounts pun. Even dpd dulu ada dah semua tu dan Mira tak pernah kisah. ? Mira cuma bgtahu Mira nak take a break from social media supaya awak awak semua nanti tak tertanya2 kalau tiada update. Itu shj. ❤

— MIRA FILZAH (@MFMiraFilzah) February 16, 2018

Walaupun tiada sebab tertentu diberitahu, Mira berkata bahawa ini tidak ada hubungannya dengan troll media sosial atau tekanan mengendalikan komen negatif dan jahat dari Netizens.

Artis comel ini mempunyai pengikut tinggi di Instagram dengan lebih daripada 2.7 juta pengikut manakala Twitternya lebih daripada 96,000 pengikut.


Lain Bebenar! 5 Wajah Krisdayanti Kalau Tanpa ‘Makeup’

Menjadi seorang artis popular sudah tentu membuatkan Krisdayanti selalu ingin terlihat glamour di layar kaca. Selain itu, wanita yang sering disapa KD ini memang dikenali sebagai selebriti yang selalu tampil cantik dengan makeup glamor dan gaun mewahnya.

A post shared by 𝘬𝘳𝓲𝘴ᦔꪖꪗꪖꪀ𝓽𝓲 (@krisdayantilemos)

Ibu kepada empat orang anak ini memang rajin melakukan perawatan untuk menjadikan tubuh dan wajahnya cantik. Bahkan Krisdayanti pernah mengaku dirinya boleh menghabiskan puluhan ribu ringgit untuk satu bulan rawatan wajahnya.

Tapi pernahkah anda tahu, atau sekadar membayangkan jika bekas isteri Anang Hermansyah ini tampil tanpa makeup? Hmmmm, bagaimana ya?


5 Artis Beri Sokongan Untuk Sufian Suhaimi Kekal Tabah

Selepas tersebarnya berita putus tunang diantara dua selebriti ini, Elfira Loy dan Sufian Suhaimi pelbagai komen dan kecaman terus menghentam mereka. Manakan tidak, rata-rata netizen mengaitkan ‘balasan’ mereka yang kononnya dahulu meninggalkan kekasih.

Sejak spekulasi itu tersebar,akhirnya ibu kepada Elfira mengesahkan bahawa ikatan pertunangan anaknya dan Sufian telah pun putus baru-baru ini. Malah cincin pertunangan mereka akan dipulangkan pada keluarga Sufian secara baik dan mengikut adat.

Mengenai punca sebenar mengapa mereka putus, masih belum diketahui. Akan tetapi ibu kepada Elfira mengaku agak sedikit terasa hati dengan status yang dimuat naik oleh penyanyi itu tidak lama dahulu.

Walaupun terus dikecam, rakan-rakan artis pada Sufian terus memberi semangat buatnya untuk kekal tabah. Antaranya adalah Haqiem Rusli, Aiman Tino, Ernie Zakri, Sharnaaz Ahmad dan Heliza Helmi.

Pesanan mereka turut mengharapkan agar Sufian tabah menghadapi ujian ini dan mengendahkan segala kritikan dari netizen. Kami di murai.my mendoakan yang terbaik untuk kedua-duanya dan kami percaya jika ada jodoh tidak akan kemana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] ‘Datin Ciplak!’- Rebecca Nur Al-Islam Perli Eina Azman?

Panas dan kecoh! Apabila Datin Rebecca Nur Al Islam telah memuatnaik beberapa IG stories yang menghentam seseorang yang digelarkannya sebagai ‘Datin Ciplak berhati busuk’

Kami yang turut melihat dan menonton video di IG stories nya itu turut terkejut dengan kenyataan yang dikeluarkan oleh Rebecca seolah-olah beliau seperti terasa hati dengan individu yang bergelar datin.

Rebecca mendakwa Datin tersebut terlalu jahat sehingga menghasut orang lain untuk membencinya. Malah Rebecca turut memberitahu Datin tersebut juga tidak menyukai keluarga mertuanya sehingga menggelarkan mereka dengan panggilan yang tidak sopan.

Kami tidak pasti pada siapakah status tersebut dituju kerana Rebecca tidak menyebut mana-mana individu di dalam IG stories tersebut.

Namun di media sosial telah pun tular bahawa Datin yang dimaksudkan adalah Datin Paduka Eina Azman. Tinjauan kami ke Instagram Eina, tiada status balas yang dibuat oleh pelakon itu.

Namun, beberapa status yang menceritakan perilaku seseorang dan turut tidak akan teragak akan mengambil tindakan telah dimuatnaik olehnya baru-baru ini.

Adakah benar ‘Datin Ciplak’ yang dimaksudkan adalah Eina? Kami berharap Rebecca akan lebih tabah seperti yang turut didoakan peminat dan rakan-rakan artis.


Model Playboy Bongkar Skandal Seks Donald Trump

Isu skandal masih menimpa Donald Trump meskipun kini dia telah menjadi Presiden Amerika Syarikat. Baru-baru ini dia mendapat tuduhan curang dengan isteri.

Tuduhan tersebut kali ini datang dari bekas model Playboy, Karen McDougal.

Dalam kenyataan dalam sebuah dokumen yang diperoleh The New Yorker, Karen McDougal mengaku pernah menjadi perempuan simpanan Donald Trump yang saat itu sudah bernikah dengan Melania Trump sekitar 10 tahun lalu.

Di situ, Karen McDougal mengungkapkan bahawa dirinya pertama kali bertemu Donald Trump di sebuah pesta kolam renang yang diadakan di Playboy Mansion, Los Angeles pada Jun 2006.

Donald Trump di kala itu tengah terlibat dalam sebuah episod untuk siri The Apprentice.

“Donald Trump terus pada saya, lalu berkata kepada saya betapa cantiknya saya, dan begitu seterusnya,” kata Karen McDougal seperti disampaikan oleh laman Aceshowbiz

Setelah itu, Karen dan Donald Trump bertemu di Beverly Hills Hotel untuk makan malam di sebuah persinggahan peribadi.

Menurut pengakuannya, mereka sempat melakukan hubungan intim.

“Kami berbual selama berjam-jam, lalu berhubungan seksual,” jelas Karen yang juga mendakwa bahawa Donald Trump sempat menawarkan wang kepadanya namun dia menolak.

Laporan yang ada menyebut bahawa skandal seks tersebut sempat berlaku selama sembilan bulan. Karen juga mengatakan bahawa skandal ini terjadi setelah Melania melahirkan Barron Trump, putera bongsu Donald, pada 20 Mac 2006.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sampai Mencarut! Aliff Syukri Bengang Penonton Kritik Filem Badang

Apalah nasib Datuk Seri Aliff Syukri untuk filem pertamanya ini. Jika dahulu posternya dikecam hebat kali ini baru sahaja ditayangkan beberapa hari yang lalu, namun Badang terus dikecam netzen!

Selepas menghasilkan single bersama Nur Sajat Kamaruzzaman, usahawan ini terus tekad mencipta nama. Dalam filem Badang, Aliff memegang watak utama yang juga seorang Badang. Seperti yang kita ketahui, Badang terkenal dengan kekuatannya dan melambangkan sebagai pahlawan yang gagah perkasa.

Akan tetapi, sebaik sahaja dipertontonkan di pawagam filem ini dikecam hebat sehingga membuatkan Aliff begitu kecewa. Malah menerusi Instagram nya Aliff memberi kenyataan balas dengan mengharapkan netizen menghargai bakatnya berbanding dengan kecaman.

Kami sendiri belum berkesempatan menonton filem ini. Mungkin dalam masa terdekat ini kami akan beri pandangan mengenai filem ini pula. Mana tahu ianya menghiburkan dan bukanlah seperti yang dikhabarkan oleh netizen.


Pengacara 3R Kahwini Pasangan Sejenis Di Australia?

Suatu ketika dahulu, rancangan 3R yang ditayangkan di TV3 begitu terkenal sekali! Menampilkan beberapa orang pengacara yang silih berganti, antara selebriti yang pernah menceriakan rancangan ini adalah Rafidah Abdullah, Azah Yasmin Yusof, Kartini Ariffin, Low Ngai Yuen serta Celina Khor.

Terbaru, setelah sekian lama tidak mendengar khabar perkembangan bekas pengacara ini, timbul pula gosip terbaru dimana salah seorang daripada mereka dikatakan suka pada pasangan sejenis.

Lebih mengejutkan, menerusi carian murai.my di sebuah laman sembang, personaliti TV itu dikatakan sudah berkahwin dengan pasangannya itu di Australia.

Menerusi sumber yang sama juga, rata-rata menyebut Rafidah sebagai pengacara yang dimaksudkan.

Malah terdapat beberapa gambar mesra Rafidah turut menjadi tanda tanya. Kami tidak pasti adakah berita ini sahih mahupun spekulasi dari netizen. Jika Ya, sudah pasti ianya sesuatu yang agak mengecewakan.


‘Hang Memang Musibat’- Sharnaaz Ahmad Komen Peserta Gegar Lawak

Nampaknya pelakon Sharnaaz Ahmad turut mengikuti perkembangan peserta-pesera Gegar Lawak dalam persembahan lawak mereka minggu lalu. Salah seorang peserta yang mencuri tumpuan Sharnaaz adalah Hezry.

A post shared by Sharnaaz Ahmad Basir Ahmad ™ (@sharnaazahmad)

Pada minggu lalu Hezry, peserta solo atau nama sebenarnya Mohd Hezrie Salim telah menyajikan persembahan bertemakan percutian. Lawaknya yang tanpa banyak berkata-kata juga bersahaja membuatkan penonton tak kering gusi.

Selain juri jemputan Mas Idayu yang berpusah hati dengan penyampaian Hezry, Sharnaaz di akaun twitternya juga turut terhibur dengan persembahan sempoi Hezry.

“Hezry #gegarlawak hang memang musibat lah.. macam dajjei lawak hang.. sumpah aku menyampah tgk hang!!! Hang sempoi raaaaah!!!!!”

Program realiti pertandingan pencarian bakat lawak terbaharu diberi nama Gegar Lawak menampilkan 14 kumpulan peserta yang terdiri daripada lapan peserta solo, empat peserta duo dan dua peserta trio dari negara Nusantara (Malaysia, Brunei, Indonesia dan Singapura).

Selain Hezry peserta lainnya adalah Tasya, Eyya, Ayim, Padil, Abe, Rizal, Bayu, Testo, 2B, Candy, Sogeh, Kiut dan Abata.

Kesemua peserta Gegar Lawak akan membuat persembahan mingguan pada setiap hari Jumaat mulai 26 Januari 2018 yang lalu pada jam 10.00 malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul? Netizen Dakwa Produk Aliff Syukri Pakai Pelaris

Satu demi satu! Ada sahaja isu berbangkit berkenaan Datuk Seri Aliff Syukri. Selepas filemnya, Badang menerima ‘tamparan’ hebat, kini produk kosmetiknya pula hangat diperkatakan.

Menerusi perkongsian usahawan itu di Instagramnya, terdapat dakwaan kononnya produk D’Herbs miliknya dikatakan menggunakan ‘pelaris’ untuk melariskan perniagaanya. Dakwaaan itu timbul setelah netizen tersebut berjumpa dengan seorang pengamal perubatan tradisional dan memintanya untuk berhenti menggukana produk milik Aliff.

Menafikan dakwaan tersebut, Aliff turut kesal dengan tuduhan yang diterima. Menurutnya, beliau berniaga secara jujur dan segala produknya juga diperakui dan diluluskan oleh pelbagai pihak.

“Bertaubatlah ustaz. Ada beberapa orang WhatsApp benda yang sama. Kenapa sampai macam ni? Ustaz yang bijak, nasihat saya jangan jadi syirik ye. Sumpah dengan nama Allah saya tak pakai pelaris apa-apa..Saya berniaga secara betul dan halal samua ada KKM dan kelulusan dari Kementerian Kesihatan Malaysia,”

Rasanya kejayaannya bukanlah kerana pelaris itu. Segala ‘tindakan’ nya sebelum ini yang dikecam dan dimaki sebenarnya turut menyumbang kepada faktor larisnya produk ini. Setuju?


Diperbomohkan, Adam Shahz Sanggup Bersumpah Depan Al-Quran

Baru-baru ini kenyataan serta gambar yang telah dimuatnaik oleh pelakon Adam Shahz telah menggemparkan industri huburan. Manakan tidak, Adam mendakwa dirinya telah dibomohkan oleh bekas isterinya, Fatin Afeefa dan turut menunjukkan bukti tersebut.

“Saya sanggup bersumpah depan al-Quran bagi membuktikan segala apa yang saya katakan selama ini benar. Jika dia rasa betul, sila ambil tindakan yang sama.”

Demikian kenyataan yang dikeluarkan oleh Adam bagi membuktikan segala apa yang berlaku adalah kerana bekas isterinya itu.

Tambah Adam, selama ini beliau mengambil keputusan untuk berdiam diri kerana tidak mahu mengeruhkan keadaan.

Namun kini segalanya semakin melampau sehingga menyebabkan beliau bertindak untuk mendedahkan segalanya.

“Selama ini, hanya saya yang dituduh bukan-bukan. Sebab itu, saya sekadar mendiamkan diri sehinggakan ibu saya turut meletakkan kesalahan penceraian ini berpunca daripada saya.

Cuma, segala-galanya cukup melampau sekarang. Tuduhan kononnya saya masih menganggu dirinya selepas berpisah sememangnya sesuatu yang mengarut. Hendak menghantar pesanan WhatsApp pun disekat, bagaimana boleh timbul soal saya masih mengganggu dirinya dan sebagainya,”

Terdahulu, bekas isterinya itu menafikan tuduhan tersebut malah turut menegaskan tidak mengenali mana-mana bomoh kerana mendakwa dirinya berasal dari Subang . Kontroversi ini semakin hangat diperkatakan.

Malah siapa sangka di zaman ini, penggunaan bomoh masih lagi relevan. Kami mengharapkan persengketaan kedua – dua pelakon ini berakhir dengan baik demi anak-anak.


‘Tajuk Melampau’- Emma Maembong Bengang Dengan Sikap Wartawan

Bosan dengan tindakan wartawan yang sering mengajukan soalan yang sama tentang hidupnya, pelakon popular Emma Maembong luahkan rasa kecewa.

Rata-rata peminatnya sudah sedia maklum bahawa Emma dan Kamal Adli bukannya pasangan kekasih dan mereka sebenarnya bersahabat baik.

Namun isu ini seperti tiada noktahnya sehinggakan Emma telah meluahkan rasa kesalnya menerusi muat naik IG story terhadap tajuk berita sebuah akhbar hiburan.

“Adoii, tajuk tak payah lah nak ‘over’ sangat, boleh buat orang lain salah faham. Tak perlu kot tajuk macam ini,” katanya.

Bimbang dengan tindakan akhbar ini yang cuba mensensasikan hubungannya dengan Kamal Adli, Emma menyarankan media supaya dapat memberi fokus terhadap karier bukannya hal peribadi.

Luahan Emma ini turut mendapat perhatian dari adiknya Chacha Maembong yang berkongsikan luahan yang sama di Instagram miliknya.

Biasalah lumrah menjadi artis popular yang sentiasa mendapat lebih perhatian kerana isu sensasi kehidupan peribadi berbanding isu kejayaan mahupun pencapaian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Letop! Eina Azman Hadiahkan Anak Kembar Jam Rolex Berharga RM 38,000

Tolak ketepi soal kontroversi Datin Paduka Eina Azman dan sahabat karibnya, Datin Rebecca Nur Al-Islam. Baru – baru ini, Eina telah mencuri perhatian netizen dengan menyambut hari lahir anak kembarnya yang kini berusia 2 tahun.

Eina dan suaminya,Datuk Paduka Kaiser Gurmeet Abdullah menyambut hari lahir anak -anak mereka di Pulau Pinang. Apa yang mencuri perhatian adalah pelakon itu telah memuat naik dua utas jam mewah berjenama Rolex di Instagram stories. Jam itu dipercayai adalah hadiah hari lahir anak – anaknya dan setiap utas bernilai lebih dari RM18,000!

Ramai juga yang iri hati dengan hadiah yang dimiliki oleh anak – anak pelakon ini. Manakan tidak, baru berumur 2 tahun sudah memiliki pelbagai barangan mewah. Ini bukanlah perkara baru bagi keluarga ini. Terdahulu, Eina turut memperlihatkan telefon bimbit mewah jenama Vertu miliknya yang berharga ratusan ribu. Apa pun murai.my ingin ucapkan Selamat Hari Lahir buat Arianna Aubrey dan Karl Kareef!


Sufian Suhaimi ‘Hentam’ Elfira Loy Melalui Lagu Baru?

Segalanya sudah selesai. Mungkin netizen diluar sana boleh berhenti mencemuh Sufian Suhaimi dan Elfira Loy gara – gara memutuskan tali pertunangan mereka. Sudah termaktub tiada jodoh diantara mereka malah perpisahan mereka juga dilakukan secara baik dan mengikut adat.

Malah cincin pertunangan juga telah dipulangkan bapa Elfira yang berkunjung ke rumah keluarga Sufian di Muar, Johor pada petang Isnin.

“Saya tidak ada ketika keluarga Elfira datang ke rumah. Namun, kedua ibu bapa saya memaklumkan perkara ini, petang semalam.” – Suffian

Bapa Elfira menerusi perkongsian sebuah akhbar turut memuji sikap Sufian yang begitu rendah diri serta turut memohon maaf kepadanya setelah apa yang terjadi sebelum ini.

Dalam perkembangan lain juga, Sufian sama sekali tidak berdendam dengan Elfira dan menyifatkan hubungan mereka masih baik meskipun tiada jodoh di antara mereka. Malah menurut Sufian juga, tarikh 23 dan 24 Mac akan sentiasa diingati beliau sebagai tarikh perkahwinan mereka yang sepatutnya berlangsung.

Sufian juga akan meluahkan segala yang terbuku di dalam hatinya menerusi lagu yang terbaru akan datang. Semoga Sufian dan Elfira dipertemukan dengan jodoh yang sebaiknya buat mereka.


[GAMBAR] Sylvester Stallone Sudah Meninggal Dunia?

Sejak semalam kecoh mengenai khabar berita mengenai pelakon terkenal Hollywood, Sylvester Stallone yang dikhabarkan telah meninggal dunia akibat penyakit kanser.

Menguatkan lagi spekulasi berkenaan adalah beberapa gambar yang menunjukkan aktor itu sedang nazak melawan penyakit kanser yang dihidapinya.

Malah rata – rata peminat turut menzahirkan rasa sedih serta pelbagai ucapan terakhir bagi mengenang pemergian Stallone yang banyak melakonkan filem – filem aksi terkenal sebelum ini.

Namun begitu, tahukah anda segala berita kematian tersebut adalah palsu semata – mata? Malah aktor yang berusia 71 tahun itu turut membalas berita palsu itu dengan mengatakan beliau masih gagah berdiri.

” Sila abaikan segala kebodohan ini. Masih lagi hidup, gembira dan sihat…Masih mampu menumbuk!”

Ini bukanlah kali pertama berita kematian aktor itu tersebar. Bukan sahaja Stallone malah beberapa aktor lain turut menjadi mangsa ‘berita siber’ ini.


Shukri Yahaya Cukur Bulu Ketiak Kali Pertama Kerana Filem Ini

Pertama kali menonton lakonan Shukri Yahaya di pentas filem merupakan satu di luar jangkaan kami. Tidak semua pelakon yang lazimnya berlakon di dalam drama mampu mengekalkan ‘momentum’ mereka di arena perfileman. Namun bagi Shukri, pujian seharusnya diberikan pada beliau kerana berjaya berlakon dengan baik di dalam filem Surf This Love.

Shukri yang memegang watak utama di dalam filem ini sebagai Billy, seorang peluncur turut membuat satu pengakuan dimana inilah kali pertama beliau mencukur bulu ketiaknya.Mengapa? Ini kerana di dalam Surf This Love, beliau dikehendaki memakai baju tanpa lengan sepanjang masa bagi melambangkan karakter seorang peluncur.

Menariknya lagi mengenai filem Surf This Love ini, anda bakal dapat melihat sisi lain Shukri. Jika sebelum ini beliau terkenal dengan watak romantik dan bengis, kali ini Shukri lebih bersahaja dengan wataknya yang kelakar dan menghiburkan!

Tidak keterlaluan jika kami katakan filem yang biasa, namun isinnya agak luar biasa! Mungkin anda tidak akan kecewa seperti sebuah filem yang hangat diperkatakan kini. Surf This Love bakal berada di pawagam bermula 22 Februari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akhirnya! Fathia Latiff Kembali Berlakon

Bilakah kali terakhir anda melihat drama lakonan Fathia Latiff? Kami sendiri pun sudah lupa namun lakonannya menerusi drama Ariana Rose sememangnya masih segar dalam ingatan dan mungkin antara drama terbaiknya.

Namun begitu sejak daripada tahun lepas, pelakon ini terpalit dengan beberapa isu besar sehinggakan hampir setiap minggu pasti ada cerita disebaliknya.

Bermula dengan isu disiplin di set penggambaran, Bigo sehinggalah kelantangannya bersuara di media sosial menjadi bualan netizen. Malah terdapat juga khabar angin kerana masalah yang timbul, nama Fathia ‘digam’ oleh beberapa produksi.

Terbaru, menerusi perkongsian pelakon itu di Twitter khabarnya beliau bakal kembali berlakon setelah mendapat tawaran berlakon sebuah drama sepanjang 13 episod.

Malah khabar gembira itu turut disambut baik oleh peminat – peminat yang merindui kemunculannya. All the best Fathia! Semoga tahun ini segalanya bakal dipermudahkan untuknya.


‘Mohon Cabut Je Tudung’ – Gambar Neelofa Dikecam Netizen

Belum pun ditayangkan di kaca televisyen, namun impak drama terbaru gandingan Zul Ariffin dan Neelofa sudah pun hangat dibicarakan dikalangan netizen. Seperti yang dijangka, peminat – peminat mula teruja untuk melihat pasangan drama Ti Amor Sweetheart 100 Hari

Dijangka akan mencetuskan fenomena, gandingan yang digelar #ZuLofa ini terus hangat dibicarakan setiap hari. Malah ‘promo’ drama ini mula diperlihatkan sehingga ada yang turut membuat ‘parodi’ gambar tersebut termasuklah pengarahnya, Michael Ang.

Melihatkan gambar mesra Zul dan Neelofa, terdapat pula komen yang menghentam peribadi Neelofa. Rata – ratanya menganggap gambar tersebut merosakkan imej seorang wanita muslimah apatah lagi melihatkan Neelofa yang berhijab.

Dalam perkembangan lain, Zul menerusi laporan sebuah portal hiburan turut mendedahkan perasaannya yang sedikit janggal apabila bergandingan dengan Neelofa.

Apatah lagi ianya merupakan lakonan mereka berdua bersama untuk pertama kalinya.

“Jadi, inilah situasi sebenar di set, apabila dua pelakon yang tidak mengenali antara satu sama lain diletakkan dalam satu situasi yang seolah-olah mereka sudah mengenali bertahun-tahun. Ia boleh jadi janggal, sedikit memalukan tetapi pada akhirnya ia berkenaan menghasilkan sesuatu yang bukan sahaja sweet, dipercayai dan menyakinkan penonton tetapi merialisasikan apa yang telah produksi rancangkan,”

Kami percaya sudah ramai yang tidak sabar untuk melihat drama ini bukan? Apatah lagi melibatkan dua nama hebat didalam satu drama, pasti menjadi sebutan!


15 Rooftop Terbaik Di Dunia Dengan Permandangan Yang ‘Membunuh’

Merasa stres dengan aktiviti yang padat dan kerja yang tidak pernah beres? Jom cuba untuk santai sejenak menikmati pemandangan sambil minum minuman yang menyegarkan.

Berada di tengah kepadatan kota membuat sesiapa saja mudah rasa stres, dan tentu saja perasaan itu membuatkan kehidupan semakin memburuk.

Tak ada salahnya kalau anda mencari suasana baru untuk melepaskan stres dan merelakskan minda. Anda boleh mencari tempat yang berada di ketinggian seperti di Rooftop untuk melihat pemandangan yang menarik. Jika anda gemar melancong ke luar negara, rooftop menjadi pilihan ramai pengunjung untuk bersantai bersama teman dan keluarga.

Seperti yang disenaraikan oleh laman sesawang Tour Scanner, berikut ini merupakan 15 rooftop bar terhebat  dengan permandangan tercantik di dunia yang boleh anda kunjungi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Aston Martin ‘James Bond’ Milik Daniel Craig Untuk Dijual

Jika anda peminat setia filem James Bond, pasti anda sudah mengetahui bahawa rangkaian filem ini dengan jenama kereta Aston Martin sememangnya tidak dapat dipisahkan. Menurut sumber antarabangsa setiap daripada pelakon yang memegang watak ejen 007, James Bond memiliki kereta Aston Martin termasuklah Daniel Craig

Bukan itu sahaja, kereta Aston Martin Vanguish Craig seperti yang terlihat dalam filemnya pada tahun 2014 juga direka khas. Hanya 100 unit di dunia dan Craig orang ketujuh yang memiliki kereta mewah ini sebagai simbolik ejen 007.

Malah model Vanquish ini tersedia dengan warna midnight blue, mempunyai kemasan kulit dengan warna biru gelap merujuk kepada minat Daniel terhadap seni denim.

Meskipun direka khas dan terhad, Craig mengambil keputusan untuk menjual kereta kesayangannya ini dimana keuntungan daripada jualan ini akan disalurkan ke organisasi kebajikan The Opportunity Network.

Craig yang juga salah seorang pengarah organisasi ini bakal menjual kereta ini pada harga sekitar USD400,000 hingga USD 600,000 (RM1.5 juta – RM2.3 juta+-) dan akan lakukan sesi pembidaan kereta pada 20 April ini.


‘Fitnah Je!’ – Rafidah 3R Nafi Kahwin Pasangan Sejenis

Sejak kami bongkarkan mengenai kontroversi bekas pengacara 3R, Rafidah Abdullah yang didakwa berkahwin dengan pasangan sejenis di Australia, pelbagai liputan media cuba dapatkan penjelasan lanjut dari Rafidah sendiri.

Menerusi perkongsian netizen pula, Rafidah tampil memberi kenyataan serta menganggap tuduhan tersebut hanyalah fitnah semata – mata. Malah bekas pengacara itu turut menyuruh mana – mana pihak untuk membuat semakan pendaftaran perkahwinan mahupun melalui pasportnya jika dakwaan itu adalah benar.

Untuk anda yang terlepas info mengenai ini, kontroversi ini bermula apabila terdapat segelintir netizen di sebuah ruang sembang yang mempersoalkan gambar Rafidah bersama seorang wanita lain. Malah kapsyen yang ditulis di Instagram wanita itu turut menimbulkan persoalan kerana berbaur ‘sesuatu’ dan hasil tinjauan akaun wanita tersebut sudah dinyahaktifkan.

Namun begitu, Rafidah sudah menafikannya dan turut membalas ‘layan’ binatang lagi berbaloi daripada layan manusia yang merujuk kepada mereka yang menimbulkan kontroversi ini.


Dynas Mokhtar Pilih 21 April Tamatkan Zaman Janda

Teka-teki mengenai tarikh pernikahan pelakon Dynas Mokhtar akhirnya diketahui juga apabila pelakon itu mengumumkan 21 April depan sebagai hari bahagianya.

Untuk anda yang tidak tahu, Dynas pernah mendirikan rumah tangga bersama pelumba kereta, Hafiz Hafizy pada 15 Mac 2008 dan bercerai pada 25 Februari 2014. Hasil perkahwinan itu, Dynas dikurniakan dua orang cahaya mata iaitu Khyra Khalyssa dan Mohamed Haqaish. Manakala bagi Shazrin Din yang akan menikahi pelakon Syurga menanti detik kali pertama berakad nikah.

Menurut Dynas, majlis akad nikah akan berlangsung di kediaman ibu Dynas yang terletak di Shah Alam, majlis bertandang akan diadakan pada 28 April di sebuah dewan di Damansara manakala resepsi di sebuah hotel di ibu negara pada 5 Mei depan.

Tambahnya juga segala persiapan berjalan dengan lancar dan turut merasa debar menantikan majlis perkahwinan mereka.

“Alhamdulillah, persiapan lancar, cuma ada beberapa lagi perkara yang akan dibuat pada saat-saat akhir termasuk persalinan perkahwinan. Dapatlah saya kurangkan berat badan sementara menunggu hari bahagia”

Tahniah diucapkan buat Dynas dan Shazrik, semoga majlis kelak berjalan dengan lancar dan perkahwinan kali ini kekal sehingga ke akhir hayat.


‘Tidak Pernah Menyesal Mengenali Mu Sayang’ – Sufian Suhaimi

Sudah termaktub tiada jodoh diantara dua selebriti ini, Sufian Suhaimi dan Elfira Loy yang mengambil keputusan untuk memutuskan tali pertunangan setelah hampir 4 bulan melangsungkan ikatan tersebut.

Melihatkan di Instagram Sufian, penyanyi itu tidak membuang gambar bekas tunangnya itu sebaliknya hanya menukar kapsyen yang meruntun hati para peminat. Mnanakan tidak gambar yang diambil ketika majlis pertunangan itu menurut Sufian adalah hari yang paling indah buatnya. Malah Sufian turut berkata tidak pernah menyesali mengenai pelakon itu.

” Semestinya salah satu hari yang terbaik dalam hidup saya. Saya tidak akan pernah menyesal mengenali mu, sayang”

Dalam perkembangan lain juga, Sufian sama sekali tidak berdendam dengan Elfira dan menyifatkan hubungan mereka masih baik meskipun tiada jodoh di antara mereka.

Malah menurut Sufian juga, tarikh 23 dan 24 Mac akan sentiasa diingati beliau sebagai tarikh perkahwinan mereka yang sepatutnya berlangsung dan akan luahkan segalanyaa menerusi lagu terbarunya kelak. Semoga bertabah Suffian!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kes Farid Kamil : Taj Innuendo Dan Osh Bakal Ambil Tindakan

Susulan terkini mengenai kes Datuk Farid Kamil serta turut melibatkan beberapa selebriti lain berkenaan isu dadah, terbaru kedua-dua selebriti yang dituduh, Taj Innuendo dan Osh dari Kumpulan Nasyid Firdaus dikatakan bakal mengambil tindakan undang – undang.

Menurut peguam, Muhamad Akmal Arif Shamsul Kahar, berkata, anak guamnya penyanyi kumpulan Innuendo, Ahmad Tajuddin atau Taj dan Ahmad Fairuz atau Osh daripada kumpulan Firdaus mengganggap diri mereka dianianya.

Terdahulu, Farid membuat laporan polis mendakwa tiga rakan artis yang dinamakan sebagai Sofi Jikan, Taj dan Osh kerana memasukkan bahan terlarang ke dalam minumannya sehingga mendorong dia bertindak ganas dalam sebuah balai polis baru – baru ini.

Bagi menjelaskan segalanya termasuk tuduhan ke atas mereka, kedua – dua selebriti ini akan adakan sidang media dalam masa terdekat. Malah mereka juga sedia memberi kerjasama yang sepenuhnya bagi menyelesaikan kes ini.

“Kami akan beri kerjasama sepenuhnya dengan pihak polis untuk menjalankan siasatan berhubung kes ini. Soal mengambil tindakan undang-undang ke atas dakwaan Farid akan dibuat selepas ini berdasarkan keputusan siasatan polis.Perkara ini dilakukan untuk membersihkan semula nama kedua-dua anak guam saya ini,”


[GAMBAR] Lindsay Lohan Bertudung Di London Modest Fashion Week

Tidak pasti apakah status agama yang dianuti oleh pelakon Hollywood terkenal, Lindsay Lohan. Namun begitu berdasarkan tinjauan murai.my, Lindsay dilihat telah memadam semua gambar seksinya di Instagram.

Terbaru,pelakon berusia 31 tahun itu menjadi perhatian apabila tampil manis berhijab di Minggu Fesyen Sopan London di ibu kota Britain.Bukan sahaja memakai tudung tetapi beliau juga telah mengenakan pakaian seperti abaya sesuai dengan konsep dan tema acara itu. FYI! Tiket bayaran masuk ke acara ini mencecah hampir £200 (RM1,091).

Bukan itu sahaja, Datin Norjuma Habib Mohamed turut berada disana dan turut mengambil gambar bersama pelakon Hollywod itu. Selain Norjuma, lebih 40 pereka terkenal antarabangsa hadir antaranya Muna AbuSulayman (Arab Saudi), Sara Al Madani (Emiriah Arab Bersatu) dan ramai lagi.

Apa yang pasti, imej Lindsay yang terkini jauh lebih manis dilihat berbanding dahulu, Setuju?


Kuat Sentap! Pengarah Dan Pelakon Menyampah Dengan Aliff Syukri

Entah di mana silapnya untuk usahawan kosmetik, Dato Seri Aliff Syukri kerana hampir setiap apa yang dilakukannya pasti menjadi cemuhan netizen. Mungkin kerana sikapnya atau sebaliknya?

Malahan, terbaru filem Badan lakonan beliau turut menjadi mangsa kecaman netizen sehingga usahawan itu mengeluarkan perkataaan yang kedat. Mungkin kerana filemnya itu dikritik hebat membuatkannya gagal mengawal perasaan malah turut merayu kepada rakyat Malaysia untuk menghargai bakat lakonannya.

Bukan sahaja netizen, malah pengarah terkenal, Shahrulezad Mohameddin turut menyelar sikap Aliff yang tidak boleh menerima sebarang kritikan dan turut menasihati beliau untuk fokus pada perniagaannya sahaja.

Pendapat pengarah itu diutarakannya melalui akaun Facebooknya. Malah pendapatnya itu turut dipersetujui peminat dan beberapa pelakon popular seperti Arash Mohd dan Amyza Aznan yang makin menyampah dengan sikap usahawan itu yang terlalu menunjuk dan meraih publisiti.

Mungkin ada benarnya seperti diperkatakan oleh netizen, tidak semua perkara boleh dimiliki apatah lagi bakat. Dan terjun ke dunia lakonan dan nyanyian seperti trend buat usahawan kini. Apa pendapat anda? Adakah mereka benar – benar berbakat?

Sumber : Facebook Shahrulezad Mohameddin


[VIDEO] PA Fazura Tular Kerana Anak Zarina Zainuddin

Mengharukan! Itulah yang kami boleh singkapkan mengenai sebuah video yang dirakamkan oleh pelakon Zarina Zainuddin, apabila salah seorang anak kembarnya yang dikenali sebagai Azal begitu teringin untuk ke majlis resepsi perkahwinan Fattah Amin dan Fazura minggu ini.

Seperti yang sedia maklum, kedua – dua anak kembar Zarina itu menghidapi Autism dan pengorbanan pelakon itu membesarkan anak-anaknya pernah menjadi perhatian netizen suatu ketika dahulu.

A post shared by Zarina Zainuddin (@zarinazainuddin_)

murai.my difahamkan Azal begitu meminati Fazura sejak dahulu lagi dan turut meluahkan perasan untuk melihat persandingan pelakon popular itu.

Melihatkan video itu yang begitu mengharukan, PA Fazura yang dikenali sebagai Dasha berasa terpanggil lalu menjemput Azal dan keluarganya untuk turut bersama di majlis perkahwinan pasangan popular itu.

Melihatkan sikap Dasha yang begitu rendah diri serta turut memberi maklum balas yang pantas membuatkan ramai pengguna di Instagram memuji Dasha sehingga ada yang menganggap beliau adalah PA yang terbaik di kalangan artis.

Malah, Zarina turut mengucapkan terima kasih pada Dasha kerana sudi menjemput mereka ke majlis Fattah dan Fazura. Sudah pasti tiada apa yang menggembirakan hati si ibu untuk melihat anaknya gembira. Salute!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bongkar! Ayda Jebat Maki Netizen Kerana Mikrofon

Benar atau tidak, inilah pengakuan yang dibuat oleh seorang netizen yang membongkar sikap penyanyi dan pelakon terkenal, Ayda Jebat yang bagi kami sesuatu yang mengejutkan.

Menurut netizen ini, penyanyi yang terkenal dengan lagu Pencuri hati ini pernah memakinya hanya kerana dia ingin menjelaskan kegunaan mikrofon it. Namun penjelasan itu dibalas Ayda dengan sindiran yang menyebabkan netizen tersebut mula tidak menyukai penyanyi itu. Ternyata kenyataan ini mengejutkan ramai kerana Ayda dikenali sebagai seorang yang rendah diri dan peramah.

Sejurus ‘tweet’ tersebut dimuatnaik dan mula tular, beberapa orang netizen lain turut mengaku bahawa Ayda sememangnya berlagak dan lupa diri.

Bukan itu sahaja, terdapat juga dakwaan Ayda meminta nombor telefon teman lelaki seseorang, Sejauh manakah kebenaran dakwaan ini? Mungkin Ayda punyai jawapannya tersendiri.


Shima ‘Teringin’ Kini Manis Bertudung Litup

Suatu ketika dahulu lagu Teringin dendangan Shima antara yang begitu popular di corong radio. Malah beberapa lagunya seperti Apa Ku Rasa, Setelah Aku Kau Miliki Juga mendapat sambutan dari peminat.

Jika dahulu, Shima yang tekenal dengan imejnya yang seksi kini tampil dengan imej terbaru yang lebih muslimah dimana Shima sudah bertudung litup sejak pulang mengerjakan umrah akhir bulan lalu.

Malah menurut Shima, dia sudah nekad untuk berubah dan ingin menjual semua baju seksi yang pernah dipakai olehnya ketika membuat persembahan.

“Saya menyanyi sejak berusia 19 tahun, jadi terlalu banyak baju seksi terutama ketika menyanyi di kelab malam yang masih disimpan. Buat apa saya menyimpan baju itu, sedangkan saya sudah berubah imej bertudung. Selain memenuhi ruang almari, ia pun tidak muat untuk dipakai lagi,”

Tambahnya juga, walaupun baju – baju itu dari pereka terkenal serta mempunyai kenangannya tersendii, baginya biarlah memori itu hanya tersemat dalam hatinya sahaja.

Teringin pula kami untuk melihat persembahan Shima setelah sekian lama tidak membuat persembahan.


Wang Hantaran Terlalu Tinggi Punca Elfira Dan Suffian Berpisah?

Meskipun sudah seminggu berlalu, namun peminat – peminat terus menantikan jawapan rasmi daripada kedua-dua selebriti ini. Baik Suffian Suhaimi mahupun Elfira Loy, kami tidak rasa mereka akan mengumumukan sesuatu mengenai punca perpisahan mereka kerana tiada lagi sebarang ikatan di antara mereka.

Seperti mahu mencari salah selebriti ini, netizen terus mencari dan membuat spekulasi mereka termasuklah punca putus tunang terjadi kerana keluarga Elfira. Menurut netizen tersebut, puncanya bermula apabila Sufian dikatakan tidak dapat memenuhi permintaan keluarga Elfira yang meminta jumlah wang hantaran tinggi

” Mak El tak nak bermenantukan orang tidak berduit. Takut anak dia susah nanti walaupun Sufian ada ijazah sarjana. Sufian tak boleh sediakan wang hantaran yang diminta mak El bulan tiga ni. Benda tu rahsia antara keluarga tapi dekat Facebook ada kawan kepada ahli keluarga El pecah lubang. Berapa hantaran tu, rahsia keluarga katanya. Lagipun Sufian tengah belajar, manalah mampu kalau hantaran banyak-banyak”

Dalam perkembangan lain, Suffian menerusi laporan sebuah akhbar tempatan memohon kepada netizen agar tidak membuat sebarang spekulasi yang tidak sahih mengenai putusnya hubungan mereka.

“Saya nak pesan sedikit kepada semua orang, hentikan segala spekulasi. Ini bukan perkara yang mudah untuk kami semua hadapi. Biarlah hanya kami berdua dan keluarga sahaja yang tahu,”

Bersabarlah Elfira dan Suffian. Lama – kelamaan pasti kontroversi ini akan berlalu pergi dan mungkin kedua-duanya boleh mula cari pengganti yang terbaik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Faiz Tapaw Ditahan Polis Kerana Ganja?

Semalam sebuah akhbar melaporkan seorang pelakon dan pelawak tempatan ditahan polis selepas menemui ganja seberat 7.5 gram dan alat menghisap ganja di kediamannya di Taman Melati.

Lebih mengejutkan, dalam serbuan pihak polis turut menemui alat mengisar daun ganja. Siasatan awal mendapati lelaki berusia 26 tahun itu mendakwa mendapat bekalan dari seorang lelaki yang dikenali sebagai Sapek di Shah Alam, Selangor. Malah pelakon yang berasal dari Perak itu mengaku mengambil dadah sejak enam bulan lalu.

“Lima anggota menyerbu sebuah rumah di Taman Melati susulan maklumat sebelum menemui seorang lelaki di kediaman berkenaan. Lelaki berkenaan kemudian mengambil sendiri sebuah beg kain berzip berwarna ungu dari bawah meja di ruang tamu rumah.Beg berkenaan mengandungi satu botol plastik lutsinar berisi ranting dan daun kering disyaki dadah jenis ganja dianggar seberat 7.5 gram,”

Menerusi carian murai.my menerusi sebuah laman sembang, netizen membuat andaian mereka sendiri dengan menyebut Faiz dari Kumpulan Tapaw adalah individu yang dimaksudkan pihak polis.

Kumpulan Tapaw pernah menyertai program realiti, Bintang Mencari Bintang di TV3 suatu ketika dahulu.

Sejauh manakah kebenaran ini, kami sendiri tidak pasti kerana ianya hanyalah andaian dari netizen di portal tersebut.


Izreen Azminda Mengamuk Status Anak Kandung Dipersoal

Entah mengapa terlalu ramai yang iri hati dengan pelakon Izreen Azminda kerana sering kali menjadi mangsa kecaman netizen.Daripada zaman bujang, menjanda sehinggalah berkahwin semula, ada sahaja isu yang timbul. Terbaru, kes kali ini melibatkan tuduhan ke atas anak Izreen sendiri, Adrian Umar.

Tuduhan tersebut begitu mengejutkan kerana terdapat netizen yang mempersoalkan status anak Izreen. Malah provokasi berkenaan disifatkan agak melampau kerana turut mengaitkan anak kepada pelakon Amar Baharin dan Amyra Rosli. Walaupun ianya tidak menamakan Izreen sebagai sasarannya, namun jelas sekali ia merujuk kepada pelakon itu memandangkan gambar yang dimuatnaik adalah gambar anak Izreen.

Berang dengan tuduhan tersebut, Izreen membalas komen tersebut dengan memuat naik status sekaligus menolak dakwaan tersebut. Dalam status itu juga, Izreen turut menyatakan tarikh perkahwinan dengan bekas suami terdahulu serta tarikh lahir anaknya bagi menjawab persoalan yang dibangkitkan.

Tidak tahan dengan tuduhan yang melibatkan anaknya, pelakon itu memberi amaran untuk tidak teragak-agak mengambil sebarang tindakan selepas ini.


Iqram Dinzly Kemalangan, Rumah Dipecah Masuk

Lagi mengenai Iqram Dinzly! Namun kali ini ianya bukanlah kerana sikapnya namun berita sedih kali ini dikongsikan beliau di Instagram yang mendakwa rumahnya dipecah masuk.

Menurut si Princhiqy Dinzly ini, rumahnya telah dipecah masuk oleh pencuri dan turut membawa lari pelbagai barangan peribadi miliknya dan keluarga.

Antara barangan tersebut termasuklah seutas jam tangan Claudia Patriks bernilai RM10k, dua utas jam tangan lain berjenama Gshock dan Guess serta Iphone6 dan laptop peninggalan arwah bapanya.

Sejurus daripada kes itu, tidak lama kemudian Iqram turut menyatakan bahawa beliau telah mengalami kemalangan. Mujurlah dirinya tidak cedera dan hanya kereta miliknya yang rosak.

Namun begitu, Iqram tidak melatah dengan insiden tersebut. Sebaliknya, Iqram bersyukur dan menganggap ianya sebagai ujian dan dugaan dari Allah buat dirinya. Semoga lebih tabah Iqram! Mungkin ada hikmahnya disebalik kejadian tersebut.


Chris Brown Menagih Cinta Pada Hari Lahir Rihanna

Sempena ulang tahun diva pop, Rihanna pada 20 Februari yang lepas, Rihanna menyambut ulang tahun beliau dengan meriah sekali. Riri bukan sahaja seorang penyanyi tetapi ahli perniagaan serta ikon fesyen yang berjaya. Beliau yang popular dengan lagu, Umbrella sangat fashionista dan sering mengikuti perkembangan fesyen yang terkini dan berani. Bermula dari rambut merah, gincu hijau, sehingga pemerah pipi yang berwarna ungu pernah dipakai oleh Riri dan kelihatan “kena” dengan beliau yang kelihatan seksi dan agresif.

Bukan sahaja kerja dan penampilan beliau sering menjadi pujian dan bahan bualan tetapi kehidupan peribadi beliau juga menjadi bahan bualan netizen. Pada tahun 2009, Riri pernah mengalami keganasan oleh teman lelaki beliau pada waktu iaitu Chris Brow. Riri dipukul dengan ganas sehingga lebam pada wajah beliau dan menyebabkan Chris Brown didapatai bersalah dan terpaksa menjalani sesi kaunseling serta kerja sosial selama 1,400 jam.

Selepas kes itu kerjaya Riri melonjak naik dan gossip pasangan ini tidak menjadi bualan lagi sehingga pada hari lahir Riri yang lepas, Chris Brown memuat naik gambar Riri sewaktu kanak-kanak dengan kapsyen “HAPPY BIRTHDAY @badgalriri“. Ini menjadi kejutan kepada Riri serta peminat-peminat mereka.

Gambar yang dimuat naik menjadi bahan bualan netizen dan ramai yang beranggapan bahawa Chris Brown belum lagi MOVE ON dari Riri. Ada juga netizen yang merasakan marah atas tindakan Chris Brown dan menyebabkan beliau menutup bahagian komen pada gambar tersebut melalui Instagram peribadi beliau.

Sehingga sekarang Riri masih tidak memberi sebarang kenyataan tentang tindakan Chris Brown itu. murai.my mengucapkan HAPPY BIRTHDAY RIRI, semoga panjang umur dan shine bright like a diamond.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Kemeriahan Majlis Sambutan Hari Lahir Nur Sajat

Semalam telah berlangsungnya satu majlis sambutan hari lahir serta majlis doa selamat bagi pengasas produk kecantikan iaitu Nur Sajat yang diadakan di Wisma Nur Sajat yang terletak di Shah Alam.

A post shared by Murai MY (@muraimalaysia)

Majlis yang diadakan sekadar sederhana dihadiri oleh ramai rakan-rakan terdekat dan sanak saudara berjalan dengan lancar dan sangat meriah. Antara rakan-rakan selebriti yang turut hadir adalah Fasha Sandha, Dato Seri Aliff Syukri, Datin Seri Nur Shahida dan ramai lagi.

Rata-rata ramai peminat Nur Sajat mengucapkan selamat hari lahir melalui Instagram  setelah beliau berkongsi gambar-gambar menarik semasa berlangsungnya majlis sambutan tersebut. Berikut adalah beberapa gambar sekitar majlis tersebut.

Hajat Sajat sempena kelahiran tahun ini beliau ingin terus maju dalam perniagaan beliau dan kini Sajat mempunyai tiga cawangan kedai beliau iaitu di Ampang, Johor Bharu dan terbaharu di Shah Alam yang baru dibuka selama sebulan itu. Cawangan di Shah Alam ini dikira headquarter dan mempunyai beberapa bahagian kedai iaitu Nur Sajat Asthetic, Nur Sajat Gold serta Ready To Wear Nur Sajat.

Konsep One Stop Centre ini memudahkan pelanggan-pelanggan Sajat datang serta membeli belah di Wisma Nur Sajat. Seramai 30 orang staf yang bekerja di headquarter ini yang terdiri dari keluarga serta sahabat rapat Sajat. Alhamdulillah, murah rezeki Sajat kerana memberi peluang pekerjaan serta rezeki kepada ahli keluarga serta rakan-rakan beliau.

A post shared by NUR SAJAT GOLD (@nursajatgold02)

Bila bercakap tentang kualiti serta keistimewaan emas Nur Sajat Gold ini, Sajat akan memastikan harga yang dijual di kedai beliau adalah harga yang paling terendah di pasaran dan juga harga mampu milik. Kualiti serta ketulenan memang tak perlu diragui, ini kerana Nur Sajat Gold menggunakan emas 916 dan setiap rekaan adalah signature tersendiri Sajat yang boleh dipakai setiap peringkat umur.

“Iya, siapa yang tak nak kahwin tetapi Sajat beri peluang sahabat baik Sajat iaitu Fasha Sandha untuk berkahwin dulu”, kata Sajat sambil berseloroh.

Sajat mengatakan beliau ingin fokus dengan perniagaan beliau yang baru sahaja bertapak di Shah Alam dan memohon peminat-peminat beliau mendoakan yang baik-baik sahaja. In shaa Allah tidak lama lagi giliran Sajat akan mendirikan rumah tangga dengan jejaka pilihan beliau.

Pada masa yang sama, teman lelaki Sajat juga ada memberi kejutan pada hari jadi beliau dengan memberi jambangan bunga dan juga set barangan kemas. Woww, romantik sungguh Coach Yin ya.. Makan hati semua orang!

Sajat mengatakan beliau tidak mahu ambil pusing mengenai isu Papagomo dan Sajat redha dengan apa yang terjadi. Sajat juga percaya kepada kifarah dan Sajat hanya ingin kehidupan yang lebih sempurna.

murai.my mengucapkan SELAMAT ULANG TAHUN yang ke……. kepada Nur Sajat, semoga panjang umur, dimurahkan rezeki, dikurniakan kesihatan yang sihat sejahtera dan juga Sajat sukses dalam perniagaan beliau. PEACE NO WAR!


Perkahwinan Kedua Siti Saerah Bersama ‘Kawan’ Lama

Adik kepada penyanyi Datuk Seri Siti Nurhaliza Tarudin iaitu Siti Nursaerah sah bergelar isteri kepada pengurusnya, Mohd Sharidan Johari pada hari ini. Majlis sederhana itu diadakan di Pusat Antarabangsa Cornerstone, Kuala Lumpur.

A post shared by Rozi Abdul Razak (@rozisangdewi)

Saerah, 34 mengenali suaminya itu pada 2009, namun hubungan tersebut putus selepas dia berkahwin pada 2010. Bagaimanpun mereka bertemu semula dan menjalinkan hubungan lebih akrab pada 2016.

Saerah pernah berkahwin dengan Saiful Anuar Ahmad Shafie, pada 27 Oktober 2010. Bagaimanapun harapan untuk melihat rumah tangganya kekal sehingga akhir hayat musnah apabila pasangan itu bercerai empat tahun kemudian iaitu pada tarikh sama dia dinikahkan dengan bekas suaminya itu. Pasangan ini dikurniakan tiga cahaya mata iaitu Ummi Umairah, 6, Ahmad Daiyan, 5, dan Ahmad Aisy, 3 tahun.

murai.my mengucapkan TAHNIAH kepada pasangan ini, semoga berkekalan sehingga hujung nyawa, in shaa Allah. AMIN!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alhamdulillah, Anak Ke-4 Lan Kristal Selamat Dilahirkan

Bayi yang seberat 2.5 kilogram itu dilahirkan ssecara normal dan kelihatan pasangan itu meluahkan perasaan rasa syukur atas kelahiran cahaya mata yang keempat itu. Pasangan yang telah berkahwin pada 6 disember 2009 ini telah dikurniakan tiga orang cahaya mata yang lain iaitu Nur Amna Qaleesya, 6, Nur Amna Qeesyara, 4 dan Muhammad Akid Qassyaff, 3.

A post shared by LAN SOLO • KRISTALx (@lansolo_official)

murai.my mendoakan Lan dan Sheila berbahagia sehingga akhir hayat disamping keluarga tercinta, amin.


[GAMBAR] Zizi Kirana Dikecam Kerana Sengaja ‘Belanja’ Susuk Badan

Akibat memuat naik gambar yang terlalu seksi di Instagram peribadi penyanyi Zizi Kirana, 32 atau sebelum ini lebih dikenali sebagai salah seorang anggota dari The Fabulous Cat menerima kecaman yang tidak putus dari netizen semenjak pembabitan beliau di dalam industri muzik tanah air.

Zizi pernah menyuarakan bahawa yang beliau mengakui gambar-gambar beliau nampak sedikit seksi tetapi memang itu cara pemakaian beliau sejak dahulu lagi dan gambar-gambar tersebut bukan berbogel tetapi dimuat naik hanya sekadar ingin mahu membantu mempromosikan penaja untuk pakaian-pakaian beliau.

Dalam pada itu, penyanyi lagu Boleh Jalan ini turut menafikan dakwaan netizen mengatakan dia sengaja memuat naik gambar sedemikian untuk menggoda lelaki. Bagi pendapatkan Zizi, beliau masih tahu batas-batas dalam pemakaian. So, apa pendapat anda?


[GAMBAR] Revolusi Justin Bieber Dari Budak Hingusan Sehingga Menjadi Lelaki Dewasa

Setelah berada dalam industri muzik selama 15 tahun, Justin Bieber yang pada asalnya menjadi idola remaja-remaja dan telah menjadi bintang selebriti kesukaan ramai. Pelbagai pencalonan dan anugerah telah diperoleh oleh Bieber.

Bieber ditemui oleh Usher melalui Star Search pada usia 13 tahun. Setahun sebelum itu Bieber memuat naik video nyanyiannya di Youtube. “Bieber memang mempunyai bakat ajaib,” kata Usher kepada Good Morning America. “Ada sesuatu yang menarik minat saya untuk bekerja dengannya, dan apabila saya mendengarnya menyanyi, saya tahu dia akan menjadi bintang,” tambah Usher.

Selain pencapaian di bidang muzik, dia juga sering menjadi ikutan kerana penampilannya. Bieber yang biasa dikenali sebagai budak lelaki berusia 15 tahun kini telah menjadi lelaki dewasa yang lebih matang. Ingin tahu tentang perubahan Bieber? murai.my akan menunjukkan perubahan revolusi Bieber dari pembabitan awal beliau sehingga kini.

Ini gaya Bieber yang meletupkan namanya pada usia 15 tahun. Pada tahun 2009, penyanyi ini mencairkan hati banyak remaja-remaja di seluruh dunia.

Wajah Bieber yang nerd sedikit sebabnyak membuatkan kejayaan untuk kerjaya beliau. Album My World Justin mendapat jualan yang tidak terjangka di pasaran, termasuk One Less Lonely Girl. Pembuatan album ini dibantu oleh mentor Usher. Pengkritik muzik  menganggap Bieber sebagai klon mini Chris Brown atau Ne-Yo.

Bieber mempunyai gaya rambut baru pada tahun 2010 dan gaya barunya membuatkan ramai peminat Bieber cair dan terus menggila. Bieber memilih gaya ini supaya nampak lebih matang. Pada tahun ini Bieber mengungguli carta Billboard Top 100 untuk lagu Love Me dan Favorite Girl.

Pada tahun yang sama Bieber membuat My World Tour dan menyebarkan Bieber-Fever ke seluruh pelusuk dunia. Ada pembaca murai.my yang terjangkit sekali?

Bieber lebih berani untuk meneroka serta mencuba pelbagai pilihan penampilan baru. Dalam gambar di atas Bieber mencuba gaya Old Hollywood dengan sut tali pinggang.

Justin kelihatan lebih dewasa dan menjadi lebih matang, tidak lagi kelihatan comel. Walau bagaimanapun, Justin masih dapat menawan hati ramai peminat-peminat beliau. Kali ini, Justin bereksperimen dengan gaya rambut pompadour. Tidak semua orang sesuai dengan gaya rambut ini, tetapi kelihatan wajah tampan Bieber akan tetap menawan dengan gaya rambut apa pun. Nampaknya Bieber sangat selesa dengan gaya ini dan Bieber mengekalkan gaya rambut ini untuk beberapa tahun.

Pengembaraan Justin dalam mencari gaya paling hebat bermula tahun ini. Pelbagai gaya dan kelihatan dia mencuba, berambut perang platinum, gaya cornrows, man bun, dan mula menambah koleksi tatunya. Tahun ini ialah apabila Bieber menerima empat pencalonan grammy dan memenangi Grammy pertamanya untuk lagu Where Are You Now bekerjasama dengan Skrillex dan Diplo.

Satu lagi pencapaian adalah apabila dia mengeluarkan lagu Cold Water dan membuat lawatan konsert yang meletup dan mendapat sambutan yang tidak dijangka. Cold Water juga menembusi Billboard 100 dan carta iTunes. Gaya rambut dreadlocks-nya yang menjadi kontroversi kerana ia dianggap mengganggu kaum tertentu. Bieber menerima banyak kritikan untuk pemilihan gayanya kali ini, dia menjelaskan, “Orang kata saya mahu menjadi hitam dan sebagainya, dan terus terang, ini hanya rambut saya.”

Pada tahun 2017 Justin mengeluarkan album Purpose yang mudah menjadi lagu teratas di mana-mana carta dunia. Kematangan vokal dan penampilan Justin menjadikan album itu sebagai bestseller di seluruh dunia dan Bieber membuat Tour Purpose Justin ke 150 bandar di seluruh dunia. Bukan sahaja kerjaya yang berjaya, Bieber juga dikhabarkan menjalin hubungan dengan Selena Gomez.

Gaya Justin pada tahun 2017 tidak terlalu banyak perubahan tetapi kadang-kadang kelihatan Bieber mengubah gaya rambut dan stail pemakaian.

New Year, New Me! Mungkin frasa ini dipegang oleh Justin. Pada pertengahan tahun lalu, Bieber mengubah penampilan beliau. Gaya skater beliau pada tahun 2017 telah dilupakan dan rambut diwarnakan dengan lebih terang untuk seperti seorang surfer (peluncur air).

Pada tahun ini hubungan beliau bersama Selena Gomez lebih terbuka. Jelena tidak lagi teragak-agak untuk berkongsi kasih sayang di khalayak ramai. Dari kesemua revolusi Bieber, yang mana satu pilihan anda? Jom berkongsi dengan murai.my

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Elfira Loy Menangis Perjelas Punca Putus Tunang

Berkenaan kontroversi putus tunang diantara Suffian Suhaimi dan Elfira Loy, selepas ramai yang menanti jawapan dari pihak Elfira,akhirnya pelakon itu sendiri tampil memberi kenyataan.

Menurut Elfira, beliau menafikan dakwaan daripada sesetengah pihak yang menganggap ibunya adalah punca terputusnya ikatan pertunangan antara beliau dan Suffian. Malah Elfira sendiri sudah redha dengan segala ketentuan takdir bahawa tiada jodoh beliau bersama penyanyi itu. Elfira juga tidak menolak mereka masih lagi berkawan meskipun setelah apa yang berlaku sedikit sebanyak mencalarkan nama mereka.

“Ada orang buat spekulasi kata ibu keluar kenyataan supaya selepas ini saya bertemu dengan lelaki yang lebih baik. Sebenarnya, ia bukan bermaksud yang dulu tak baik. Setiap masa ibu mahukan yang terbaik untuk anak-anak dan saya percaya naluri seorang ibu itu tepat kerana mereka sudah ada pengalaman hidup”

Ketika ditanya soal punca hubungan mereka putus juga, Elfira kelihatan sebak dan turut mengalirkan air mata. Ramai yang beranggapan bahawa kedua -duanya masih saling menyayangi dan kerana sebab tertentu hubungan itu tidak berpanjangan.

Walaupun begitu, kedua-dua selebriti ini enggan mendedahkan punca sebenar mereka berpisah dan biarlah ia menjadi rahsia diantara kedua keluarga mereka.


Bekas Anggota Ukays Kini Ketua Pengganas Islamik?

Beberapa tahun yang lalu, media tempatan pernah melaporkan bahawa bekas anggota kumpulan penyanyi terkenal, Ukays telah menyertai kumpulan pengganas Islamic State (IS).

Terbaru, bekas anggota Ukays tersebut Akel Zainal atau nama sebenarnya Wan Mohd Aquil Wan Zainal dilaporkan kini menjadi salah seorang daripada empat rakyat Malaysia yang menjadi pemimpin kanan pengganas Islamic State (IS). Tiga lagi individu adalah bekas pengikut kanan Kumpulan Mujahidin Malaysia (KMM) Mohd Rafi Udin manakala dua lagi individu hanya dikenali sebagai Abu Gomez dan Abu Zar.

Terdahulu Aqil telah ke Syria untuk menyertai perang dan pada Oktober 2014, dia dilaporkan telah merekrut wanita khususnya pelajar institusi pengajian tinggi tempatan untuk ke Syria dan turut mempengaruhi bekas pelajar Kolej Universiti Islam Antarabangsa Selangor (KUIS), Syamimi Faiqah lari ke Syria untuk berkahwin dengannya. Malah anggotanya, Mohd Rafi Udin turut menggemparkan negara dua tahun lalu apabila mengeluarkan amaran menerusi rakaman video akan melancarkan serangan di Malaysia.


Tidak Berbaju Di Pantai, Alicia Amin Bakal ‘Digam’ ?

Bercakap mengenai Alicia Amin, siapa sahaja yang tidak kenal dengan model kontroversi ini. Bermula sebagai finalist Asia’s Next Top Model musim ke-5 serta turut bergelar pelakon, bagi Alicia beliau hanya menjadi dirinya sendiri.

Nama Alicia pernah menjadi sebutan kerana sering kali berpakaian seksi malah pernah suatu ketiak dahulu tular gambarnya tanpa seurat benang yang digunakkan sebagai portfolio nya. Terbaru, gadis kacuan Melayu-Jerman sekali lagi mencetuskan kontroversi apabila tampil memuat naik fotonya yang agak seksi di sebuah pantai peranginan di Terengganu

Menyedari gambarnya itu seperti menyentuh sensitivi, terdapat sesetengah pihak menggesa stesen televisyen dan JAKIM untuk mengambil tindakan ke atas model itu. Malah menurut netizen tersebut beliau juga mahu Alicia terus ‘digam’ dari untuk muncul di TV kerana tindakannya itu kelihatan seperti keterlaluan

“Tolong gam Alica Amin daripada muncul di TV atau mana-mana media. Dia memuat naik foto tidak berbaju di pantai Terengganu dan bangga dengan tindakan tersebut tanpa ada rasa bersalah”

Namun begitu Alicia mendakwa pantai tersebut adalah pantai persendirian dan turut berang kerana individu tersebut telah menyamar menggunakan nama bapanya di Twitter.

Bagi kami, jika Alicia mahu memakai sedemikian adalah lebih baik jika gambar seperti itu disimpan untuk tontonan peribadi sahaja berbanding dimuat naik di media sosial untuk tatapan umum.


Sumbang!Neera Azizi Tolong Jangan Menyanyi

Nama Neera Azizi mungkin masih baru dalam industri hiburan. Mula dikenali menerusi drama Miss Kapten Cikgu Waiz, Neera kini mula menceburi bidang nyanyian sebagai pertaruhan terbaru meluaskan kariernya.

Terbaru, beberapa video nyanyian Neyra di sebuah rancangan televisyen swasta tular kerana ramai yang beranggapan nyanyian beliau terlalu sumbang.

Malah single pertamanya yang berjudul Rasa Hati itu dikecam hebat sehingga ada yang menyuruh pelakon yang kini bergelar penyanyi itu berhenti menyanyi dan hanya fokuskan pada karier lakonannya sahaja.

Dalam perkembangan lain, Neera menerusi laporan akhbar sebelum ini seolah -olah seperti tahu bakal dikecam kerana menurutnya, beliau bersedia untuk menerima sebarang kritikan netizen.

“Insyaallah saya masih muda dan tidak salah untuk mencuba bidang ini, mana tahu ia ada rezeki saya di bidang itu. Kalau diterima saya akan teruskan dengan single lain,”

Apa pendapat anda? Bagi kami di murai.my suara Neera tidaklah begitu sumbang namun lagu tersebut seperti tidak kena dengan tona suaranya. Mungkin boleh cuba genre yang bersesuaian mana tahu ianya bakal meletup seperti ‘cumi-cumi’?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.